cyanic-selkie/wikianc huggingface dataset:
വി. ദക്ഷിണാമൂർത്തി
സ്മാരകങ്ങൾ
കണ്ണൂരിലെ മക്രേരി സുബ്രഹ്മണ്യസ്വാമി-ഹനുമാൻ ക്ഷേത്രത്തിനനുബന്ധിച്ച് ദക്ഷിണാമൂർത്തി സ്വാമികളുടെ സ്മാരക മ്യൂസിയം സ്ഥാപിക്കാൻ കേരളാ ടൂറിസം വകുപ്പ് 2014-ൽ തീരുമാനിച്ചിരുന്നു. ഇവിടെ അദ്ദേഹത്തിന് ലഭിച്ച പുരസ്കാരങ്ങളും ഉപഹാരങ്ങളും മൊമെന്റോകളും മറ്റും പൊതുജനങ്ങൾക്കു കാണാനാകുന്ന രീതിയിൽ സൂക്ഷിക്കുപ്പെടും. അദ്ദേഹത്തിന്റെ കൃതികളുടേയും മറ്റും കൈയ്യെഴുത്തു പ്രതികളും ഇവിടെ സൂക്ഷിക്കാൻ ഉദ്ദേശിക്കുന്നു. തന്റെ അവസാനകാലത്ത് ക്ഷേത്രത്തിലെ നിത്യസന്ദർശകനായിരുന്ന അദ്ദേഹം ക്ഷേത്രത്തിനായി കൊടുത്ത വിലപ്പെട്ട പുരസ്കാരങ്ങളെല്ലാമാണ് ഇവിടെ സൂക്ഷിക്കാനായി തിരഞ്ഞെടുത്തിട്ടുള്ളത്. വൈക്കത്തപ്പന്റെ പരമഭക്തനായിരുന്ന അദ്ദേഹത്തിന്റെ ഓർമ്മയ്ക്കായി 2014 മുതൽ എല്ലാ വർഷവും വൈക്കത്തഷ്ടമിക്കാലത്ത് 'ദക്ഷിണാമൂർത്തി സംഗീതോത്സവം' നടത്തപ്പെടുന്നു.
ഇതും കാണുക
വർഗ്ഗം:1919-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ഡിസംബർ 9-ന് ജനിച്ചവർ വർഗ്ഗം:ഓഗസ്റ്റ് 2-ന് മരിച്ചവർ വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:മികച്ച സംഗീതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:ജെ.സി. ദാനിയേൽ പുരസ്കാരം ലഭിച്ചവർ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ വർഗ്ഗം:കേരള സർക്കാരിന്റെ സ്വാതി പുരസ്‌കാരം ലഭിച്ചവർ
അക്ഷയ് കുമാർ
ബോളിവുഡ് ഹിന്ദി ചലച്ചിത്രരംഗത്തെ ഒരു നടനാണ് അക്ഷയ് കുമാർ. എൺപതോളം ചിത്രങ്ങളിൽ അഭിനയിച്ചിട്ടുണ്ട്.
1990കളിൽ ഒരു ആക്ഷൻ നായകനായിട്ടാണ് അക്ഷയ് കൂടുതലും സിനിമകളിൽ അഭിനയിച്ചത്. . അക്കാലത്ത് ആക്ഷൻ നായകനായി വിജയിച്ച ചില ചിത്രങ്ങൾ ഖിലാഡി, മോഹ്ര, സബ്സെ ബഡ ഖിലാഡി എന്നിവയാണ്. പിന്നീട് 2000 ൽ ധഡ്‌കൻ, ഏക് രിഷ്ത എന്നീ സിനിമകളിൽ ഒരു റൊമാന്റിക് നായകനായും അഭിനയിച്ചു. 2001 ൽ അഭിനയിച്ച അജ്നബീ എന്ന ചിത്രത്തിലെ വേഷത്തിന് മികച്ച വില്ലനുള്ള ഫിലിംഫെയർ അവാർഡ് ലഭിച്ചു. 2009-ൽ ഭാരതസർക്കാറിന്റെ പത്മശ്രീ പുരസ്കാരം ലഭിച്ചു.
ആദ്യജീവിതം
രാജീവ് ഹരി ഓം ഭാട്ടിയ എന്ന പേരിൽ പഞ്ചാബിലെ ഒരു ചെറിയ ഗ്രാമത്തിലാണ് അക്ഷയ് ജനിച്ചത്. അദേഹത്തിന്റെ പിതാവ് ഒരു സർക്കാർ ഉദ്യോഗസ്ഥനായിരുന്നു. ചെറുപ്പ കാലത്തിലേ നൃത്തത്തിൽ വളരെയധികം താൽപ്പര്യമുള്ള ഒരു വ്യക്തിയായിരുന്നു അക്ഷയ്. ഡൽഹിയിൽ വളർന്ന അക്ഷയ് തന്റെ കുടുംബത്തോടൊപ്പം മുംബൈയിലേക്ക് താമസം മാറി. . മുംബൈയിൽ കോലിവാല എന്ന പഞ്ചാബികൾ താമസിക്കുന്ന സ്ഥലത്തായിരുന്നു അക്ഷയും കുടുംബവും താമസിച്ചിരുന്നത്. He studied at Don Bosco School and then Khalsa College, where he took an interest in sports.
ആദ്യകാലത്തെ ജോലിക്ക് വേണ്ടി ബാങ്കോക്കിലേക്ക് പോയ അക്ഷയ് അവിടെനിന്ന് ആയോധനകലകളിൽ അഭ്യാസം നേടി. പിന്നീട് മുംബൈയിലേക്ക് തിരിച്ചുവരികയും ഒരു മാർഷൽ ആർട്സ് അദ്ധ്യാപകനായി ജോലി നോക്കുന്നതിനിടക്ക് മോഡലിങ്ങിൽ അവസരം ലഭിക്കുകയും പിനീട് സിനിമയിലേക്ക് വരികയും ചെയ്യുകയായിരുന്നു.
സിനിമജീവിതം
ആദ്യ ചിത്രം 1991 ലെ സൌഗന്ധ് എന്ന സിനിമയായിരുന്നു. അത്ര ശ്രദ്ധിക്കാതെ ഈ സിനിമക്ക് ശേഷം 1992 ൽ ഇറങ്ങിയ ഖിലാഡി എന്ന ചിത്രം അക്ഷയിനെ ബോളിവുഡ് സിനിമ രംഗത്ത് ശ്രദ്ധേയനായ ഒരു നടനാക്കുകയായിരുന്നു. പിന്നീട് ഒരു പാട് വിജയചിത്രങ്ങൾ അക്ഷയിന്റെ സിനിമ ജീവിതത്തിൽ ഉണ്ടായി.
ചില പ്രധാന ചിത്രങ്ങൾ താഴെ പറയുന്നു.
സ്വകാര്യ ജീവിതം
തന്റെ സിനിമാ ജീവിതത്തിനിടക്ക് അക്ഷയ് ബോളിവുഡിലെ പല നടിമാരുമായി പ്രേമബന്ധത്തിലാവുകയും ചെയ്തിരുന്നു. രവീണ ടണ്ടൻ, രേഖ, ശില്പ ഷെട്ടി എന്നിവർ അവരിൽ ചിലരാണ്. പിന്നീട് ബോളിവുഡിലെ തന്നെ പ്രമുഖ നടൻ രാജേഷ് ഖന്നയുടെയും ഡിമ്പിൾ കബാഡിയയുടെയും മകളായ ട്വിംകിൾ ഖന്നയെ 2001 ജനുവരി 17 ന് വിവാഹം കഴിച്ചു. 2002 സെപ്റ്റംബർ 15 ന് മകൻ "ആരവ്" ജനിച്ചു. 2012 സെപ്റ്റംബർ 25 ന് മകൾ "നിതാര" ജനിച്ചു.
പുറമേക്കുള്ള കണ്ണികൾ
വർഗ്ഗം:1967-ൽ ജനിച്ചവർ വർഗ്ഗം:സെപ്റ്റംബർ 9-ന് ജനിച്ചവർ വർഗ്ഗം:ഹിന്ദി ചലച്ചിത്രനടന്മാർ വർഗ്ഗം:മികച്ച ഹാസ്യനടനുള്ള ഫിലിംഫെയർ അവാർഡ് ലഭിച്ചവർ വർഗ്ഗം:മികച്ച പ്രതിനായകനുള്ള ഫിലിംഫെയർ അവാർഡ് ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
പ്രയോഗം
ഒരു ക്രിയയുടെ ആകാംക്ഷാപൂർത്തിക്ക് ആവശ്യമുള്ള കാരകങ്ങളിൽ ഏതിന് പ്രാധാന്യം കല്പിക്കുന്നുവോ ആ ക്രിയയ്ക്ക് ആ കാരകത്തിൽ പ്രയോഗം എന്നു പറയുന്നു. രണ്ടുതരം പ്രയോഗങ്ങളാണ് മലയാളത്തിൽ ഉള്ളത്. അവ കർത്തരി പ്രയോഗം, കർമ്മണി പ്രയോഗം എന്നിവയാണ്.
കർതൃകാരകത്തിന് പ്രാധാന്യം ഉള്ളത് കർത്തരി പ്രയോഗം. കർമ്മകാരകത്തിന് പ്രാധാന്യമുളളത് കർമ്മണിപ്രയോഗം.
രാവണന് രാമനാൽ കൊല്ലപ്പെട്ടു (കർമണിപ്രയോഗം)
കർത്തരി പ്രയോഗത്തിൽ കർത്താവ് നിർദ്ദേശികാവിഭക്തിയിലും കർമ്മം പ്രതിഗ്രാഹികയിലുമായിരിക്കും. കർമ്മം നപുംസകമാണെങ്കിൽ നിർദ്ദേശികാരൂപം.
ഉദാ – അവൾ ചെടി വെച്ചു
പോലീസ് പ്രതിയെ വെറുതെ വിട്ടു
വർഗ്ഗം:മലയാളവ്യാകരണം
റിസർച്ച് ആന്റ് അനാലിസിസ് വിങ്ങ്
ചരിത്രം
ഇന്തോ-ചൈന യുദ്ധശേഷം (ഒക്ടോബർ 20-നവം‌ബർ 21) അന്നത്തെ പ്രധാനമന്ത്രിയായിരുന്ന ജവഹർലാൽ നെഹ്‌റു വിദേശ ഇന്റലിജൻസിൽ മാത്രം ശ്രദ്ധകേന്ദ്രീകരിക്കുന്ന ഒരു ഏജൻസിയുടെ ആവശ്യകതയെക്കുറിച്ച് ചിന്തിച്ചു. ആദ്യകാലങ്ങളിൽ ഇന്റലിജൻസ് ബ്യൂറോയുടെ ഉത്തരവാദിത്തമായിരുന്നു ഇത്. ബ്രിട്ടീഷുകാരാണ് ഇന്റലിജൻസ് ബ്യൂറോ സ്ഥാപിച്ചത്. 1933ൽ രാഷ്ട്രീയകലാപങ്ങൾ രണ്ടാം ലോകമഹായുദ്ധത്തിനു വഴി തെളിച്ചപ്പോൾ ഇന്ത്യയുടെ അതിർത്തികളിൽ നിന്നും വിവരങ്ങൾ ശേഖരിക്കുക എന്നത് ഇതിന്റെ ഉത്തരവാദിത്തമായി. സ്വാതന്ത്ര്യ ലബ്ധിക്കുശേഷം ഐ.ബിയുടെ ആദ്യത്തെ ഭാരതീയമേധാവിയായി സഞ്ജീവ് പിള്ള സ്ഥാനമേറ്റു. 1949-ൽ പിള്ള ചെറിയ ഒരു വിദേശ ഇന്റലിജൻസ് സജ്ജീകരണത്തിനു തുടക്കമിട്ടു. എന്നാൽ ഇത് കാര്യക്ഷമമല്ല എന്ന വസ്തുത ശേഷം വന്ന ഇന്തോചൈന യുദ്ധവും ഇന്തോപാക് യുദ്ധവും തെളിയിച്ചു.
1966-ന്റെ അവസാനത്തോടെ വ്യത്യസ്തമായ വിദേശ ഇന്റലിജൻസ് എന്ന ആശയം രൂപപ്പെട്ടു.1968-ൽ ഇന്ദിരാ ഗാന്ധി പ്രധാനമന്ത്രിസ്ഥാനം ഏറ്റെടുത്തപ്പോൾ പൂർണ്ണ വളർച്ച കൈവരിച്ച ഒരു ദ്വിതീയ സുരക്ഷാസം‌വിധാനം വേണമെന്ന് തീരുമാനിച്ചു. അന്ന് ഇന്റലിജൻസ്  ബ്യൂറോയുടെ നിയുക്ത മേധാവി ആയിരുന്ന രമേശ്വർ നാഥ് കാവോ പുതിയ ഏജൻസിയുടെ പ്രാഥമികരൂപരേഖ തയ്യാറാക്കി. റിസർച്ച് ആന്റ് അനാലിസിസ് വിങ്ങ് എന്ന നാമകരണം ചെയ്ത ഭാരതത്തിന്റെ ആദ്യവിദേശ ഇന്റലിജൻസ് ഏജൻസിയുടെ പ്രധാനിയായി കാവോ നിയമിതനായി. ആദ്യകാലങ്ങളിൽ വിദേശ യുദ്ധതന്ത്രങ്ങൾ,മാനുഷികവും സാങ്കേതികവും സമാന്തരമായി സൈനിക ഇന്റലിജൻസിന് സൈനികതന്ത്രപരമായ ഉത്തരവാദിത്തങ്ങൾ എന്നിവ നൽകപ്പെട്ട agency krishnadas
രൂപം കൈക്കൊള്ളൽ
250 ഉദ്യോഗസ്ഥരടങ്ങുന്ന വാർഷികബജറ്റ് ഏകദേശം 2കോടി രൂപയോളം വരുന്ന ഒരു സംഘമായാണ് റോ പ്രവർത്തനമാരംഭിച്ചത്. എഴുപതുകളിൽ നീക്കിയിരുപ്പ് 30 കോടിയോളവും ഉദ്യോഗസ്ഥർ ആയിരത്തോളവുമായി. 1971-ൽ കാവോയുടേ അഭിപ്രായപ്രകാരം സർക്കാർ ഏവിയേഷൻ റിസർച്ച് സെൻറർ സ്ഥാപിച്ചു
സംഘടന
സഞ്ജീവ് ത്രിപാഠിയാണ ഇപ്പോഴത്തെ തലവൻ.കാബിനറ്റ് സെക്രട്ടറിയേറ്റിൽ 'റോ'യുടെ ഡയറക്ടർ സെക്രട്ടറി (റിസർച്ച്)എന്നപേരിൽ പ്രതിനിധീകരിയ്ക്കപ്പെടുന്നു.പ്രധാനമന്ത്രിയുടെ നേരിട്ടുള്ള നിയന്ത്രണത്തിൻ കീഴിലാണെങ്കിലും 'റോ' യുടെ ഡയറക്ടർ കാബിനറ്റ് സെക്രട്ടറിയ്ക്കും,ദിവസേന ദേശീയ സുരക്ഷാ ഉപദേഷ്ടാവിനും റിപ്പോർട്ട് നൽകേണ്ടതുണ്ട്. മറ്റു ഭരണപരവും, ഔദ്യോഗികമായതുമായ വസ്തുതകൾ അതീവ രഹസ്യസ്വഭാവമുള്ളതിനാൽ വ്യക്തമല്ല.
പ്രധാന ലക്ഷ്യങ്ങൾ
നിലവിൽ റോ ഊന്നൽ കൊടുക്കുന്ന പ്രധാനലക്ഷ്യങ്ങൾ താഴെപ്പറയുന്നതു മാത്രമായി നിജപ്പെടുത്തിയിട്ടില്ല.
ആരോപണങ്ങൾ
2015 ലെ ശ്രീലങ്കാ പ്രസിഡന്റ് തിരഞ്ഞെടുപ്പിൽ അന്നത്തെ പ്രസിഡന്റ് മഹിന്ദ രാജപക്‌സെയെ പരാജയപ്പെടുത്താൻ റോ ഇടപെട്ടുവെന്ന് ആരോപണം ഉയർന്നിരുന്നു. ഇതിനെത്തുടർന്ന് കൊളംബോയിലെ 'റോ' സ്റ്റേഷൻ മേധാവിയെ ഡിസംബറിൽ പുറത്താക്കിയെന്ന് ദേശീയമാധ്യമങ്ങൾ റിപ്പോർട്ട് ചെയ്തു. ചൈനയുമായി സൗഹൃദം നിലനിർത്തുന്ന രാജപക്‌സെ മൂന്നാംതവണയും അധികാരത്തിലെത്തുന്നത് ഇന്ത്യയുടെ താത്പര്യങ്ങൾക്ക് വിരുദ്ധമാകുമെന്ന് വിലയിരുത്തി രാജപക്‌സെയെ പരാജയപ്പെടുത്താൻ ഇന്ത്യൻ രഹസ്യാന്വേഷണ ഏജൻസി നീക്കം നടത്തിയെന്നാണ് ആരോപണം.
വിമർശനങ്ങൾ
1999 ൽ പാകിസ്താൻ കാർഗിലിൽ അധിനിവേശം നടത്തിയത് റോയുടെ വീഴ്ച്ചയാണെന്നു വിമർശനമുണ്ടായി.
അവലംബം
http://www.fas.org/irp/world/india/raw/index.html
വർഗ്ഗം:ഇന്ത്യയിലെ രഹസ്യാന്വേഷണസംഘടനകൾ
റോബർട്ട് നോയ്സ്
റോബർട്ട് നോയ്സ് (ജനനം:1928 മരണം:1990) സിലിക്കൺ വാലിയുടെ മേയർ എന്നായിരുന്നു റോബർട്ട് നോയ്സ് അറിയപ്പെട്ടിരുന്നത്. 1968-ൽ സഹപ്രവർത്തകനായ ഗോർഡൻ മൂറിനൊപ്പമാണ് നോയ്സ് ലോകപ്രശസ്തമായ ഇന്റൽ കോർപ്പറേഷന് തുടക്കം കുറിച്ചത്. ഇൻറഗ്രേറ്റ്ഡ് സർക്യൂട്ടിന്റെ പിതാവായി ജാക്ക് കിൽബിയോടൊപ്പം തന്നെ നോയ്സും അംഗീകരിക്കപ്പെടുന്നു. ഷോക്ലി സെമി കണ്ടക്ടർ കമ്പനിയിൽ ജോലി ചെയത നോയ്സ് ചില സഹപ്രവർത്തകരുമായി ചേർന്ന് 1957 ൽ ഫെയർചൈൽഡ് സെമികണ്ടക്ടർ രൂപവത്കരിച്ചു. പേഴ്‌സണൽ കമ്പ്യൂട്ടർ വിപ്ലവത്തിന് ആക്കം കൂട്ടുകയും സിലിക്കൺ വാലിക്ക് അതിന്റെ പേര് നൽകുകയും ചെയ്ത ആദ്യത്തെ മോണോലിത്തിക്ക് ഇന്റഗ്രേറ്റഡ് സർക്യൂട്ട് അല്ലെങ്കിൽ മൈക്രോചിപ്പ് യാഥാർത്ഥ്യമാക്കിയതിന്റെ ബഹുമതിയും അദ്ദേഹത്തിനുണ്ട്.
മുൻകാലജീവിതം
1927 ഡിസംബർ 12-ന് അയോവയിലെ ബർലിംഗ്ടണിൽ    റവ. റാൽഫ് ബ്രൂസ്റ്റർ നോയ്‌സിന്റെ നാല് ആൺമക്കളിൽ മൂന്നാമനായി നോയ്‌സ് ജനിച്ചു. അദ്ദേഹത്തിന്റെ പിതാവ് ഡോൺ കോളേജ്, ഒബർലിൻ കോളേജ്, ചിക്കാഗോ തിയോളജിക്കൽ സെമിനാരി എന്നിവിടങ്ങളിൽ നിന്ന് ബിരുദം നേടി, കൂടാതെ റോഡ്‌സ് സ്കോളർഷിപ്പിനും നാമനിർദ്ദേശം ചെയ്യപ്പെട്ടു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:സംരംഭകർ വർഗ്ഗം:1927-ൽ ജനിച്ചവർ
ഇന്റ‌ഗ്രേറ്റഡ് സർവീസസ് ഡിജിറ്റൽ നെറ്റ്‌വർക്ക്
നിർദ്ദിഷ്ട നിലവാരമുള്ള ചെമ്പ് ടെലിഫോൺ കമ്പികളിലൂടെയോ മറ്റു മാദ്ധ്യമങ്ങളിലൂടെയോ പ്രവർത്തിക്കുന്ന ഡിജിറ്റൽ വാർത്താവിനിമയ ശൃംഖല ആണ്‌ ഇന്റ‌ഗ്രേറ്റഡ് സർവീസ് ഡിജിറ്റൽ നെറ്റ്വർക്ക് അഥവാ ഐ.എസ്.ഡി.എൻ.. സ്റ്റാൻഡേർഡിന്റെ ജോലി 1980-ൽ ബെൽ ലാബിൽ ആരംഭിച്ചു, 1988-ൽ CCITT "റെഡ് ബുക്കിൽ" ഔപചാരികമായി സ്റ്റാൻഡേർഡ് ചെയ്തു. ഈ സ്റ്റാൻഡേർഡ് പുറത്തിറക്കിയപ്പോഴേക്കും, കൂടുതൽ വേഗതയുള്ള പുതിയ നെറ്റ്‌വർക്കിംഗ് സിസ്റ്റങ്ങൾ ലഭ്യമായിരുന്നു, കൂടാതെ വിശാലമായ വിപണിയിൽ ഐഎസ്‌ഡിഎൻ താരതമ്യേന ചെറിയ മുന്നേറ്റമാണ് ഉണ്ടായത്. ഐസ്ഡിഎന്നിന് പകരം ഉയർന്ന പ്രകടനമുള്ള ഡിജിറ്റൽ സബ്‌സ്‌ക്രൈബർ ലൈൻ (DSL) സംവിധാനങ്ങൾ ഉപയോഗിച്ചു. 1.3 ബില്യൺ അനലോഗ് ലൈനുകൾ ഉപയോഗത്തിലായിരുന്ന സമയത്ത് ഐസ്ഡിഎൻ ഉപയോഗം ലോകമെമ്പാടും 25 ദശലക്ഷം വരിക്കാരായി ഉയർന്നതായി ഒരു കണക്ക് സൂചിപ്പിക്കുന്നു. ഡിജിറ്റൽ ടെലിഫോൺ, ഫാക്സ്, ഈ-മെയിൽ‍, ഡിജിറ്റൽ വീഡിയോ, ഇന്റർനെറ്റ് ബന്ധം എന്നിവയടക്കമുള്ള വിവിധ സേവനങ്ങൾ ഉപഭോക്താക്കൾക്ക് നൽകുന്നതിനായി ഐഎസ്‌ഡി‌എൻ ഉപയോഗിക്കുന്നു. സാധാരണ ഡയൽ അപ്പ്ബന്ധത്തെക്കാൾ വേഗതയേറിയതാണ്‌ ഐഎസ്ഡി‌എൻ ഡാറ്റാ കൈമാറ്റം.
ഐഎസ്ഡിഎന്നിന് മുമ്പ്, ടെലിഫോൺ കമ്പനി ഓഫീസുകൾക്കിടയിലുള്ള ദീർഘദൂര ലൈനുകളിൽ T1/E1 പോലുള്ള ഡിജിറ്റൽ ലിങ്കുകളും ഉപഭോക്താക്കൾക്ക് ചെമ്പ് ടെലിഫോൺ വയറുകളിലെ അനലോഗ് സിഗ്നലുകൾ നൽകുന്ന "ലാസ്റ്റ് മൈൽ" ആയിരുന്നു ടെലിഫോൺ സിസ്റ്റം. മോഡം പോലുള്ള അധിക ഉപകരണങ്ങൾ ഉപയോഗിച്ചോ ഉപഭോക്താവിന്റെ ലൊക്കേഷനിൽ T1 നൽകുന്നതിലൂടെയോ ഡാറ്റയ്‌ക്കായി ചില പ്രത്യേക സേവനങ്ങൾ ലഭ്യമാണ്. "പബ്ലിക് സ്വിച്ച്ഡ് ഡിജിറ്റൽ കപ്പാസിറ്റി" (പിഎസ്ഡിസി) എന്ന പേരിൽ അവസാന മൈൽ ഡിജിറ്റൈസ് ചെയ്യാനുള്ള ശ്രമമായാണ് ഐഎസ്ഡിഎൻ ആരംഭിച്ചത്.
ഉപയോഗങ്ങൾ
വൈഡ് ഏരിയ ഡാറ്റാ ശൃംഖലകളിലും, വീഡിയോ കോൺഫറൻസിംഗിനും, വോയിസ് ഓവർ ഐപി സംവിധാനങ്ങളിലും മറ്റും ഐഎസ്‌ഡി‌എൻ ഉപയോഗിക്കപ്പെടുന്നു.
വിഭാഗം
ഐ.എസ്.ഡി.‌എൻ. ‍ രണ്ട് തരം ഉണ്ട് -
അവലംബം
വർഗ്ഗം:കമ്പ്യൂട്ടർ ശൃംഖലകൾ
റംസാൻ കാദിറോവ്
ചെച്നിയൻ റിപ്പബ്ലിക്കിന്റെ തലവനാണ്   റംസാൻ അഹമ്മദോവിക് കാദിറോവ് ( റഷ്യൻ : Рамзан Ахмадович Che, ചെച്നിയൻ : Къадар АхIмат-кIант , ഒക്ടോബർ 5, 1976 ~). 2004 ൽ കൊലചെയ്യപ്പെട്ട ചെച്നിയൻ റിപ്പബ്ലിക്കിന്റെ മുൻ പ്രസിഡന്റ് അഹ്‌മദ്‌ കദിറോവിന്റെ ഇളയ മകനാണ് അദ്ദേഹം.
External links
വർഗ്ഗം:1976-ൽ ജനിച്ചവർ
ഈലാങ്ങ് ഈലാങ്ങ്
സുഗന്ധമുള്ള പൂവുണ്ടാകുന്ന ഒരു മരമാണ് ഈലാങ്ങ് ഈലാങ്ങ് (ylang-ylang). ശാസ്ത്രനാമം : Cananga odorata. കാട്ടുചെമ്പകം, കനകചെമ്പകം, മദനകാമേശ്വരി എന്നീ പേരുകളിലും അറിയപ്പെടുന്നു. പൂക്കൾക്ക് പച്ച കലർന്ന മഞ്ഞനിറമാണ്. ചെമ്പകത്തിന്റെ പൂക്കളോട് സാമ്യമുള്ള ഈ സസ്യത്തിന്റെ പ്രധാന ആകർഷണം സുഗന്ധമുള്ള പൂവ് തന്നെ. പൂക്കൾ വാറ്റി സുഗന്ധതൈലങ്ങൾ ഉൽപാദിപ്പിച്ചുവരുന്നു. നിത്യ ഹരിതവനങ്ങളിലെ വൃക്ഷങ്ങളുടെ കൂട്ടത്തിൽ പെടുന്ന ഈ സസ്യം സാമാന്യം നല്ല വലിപ്പമുള്ള മരമായി വളരുന്നവയാണ്. പൂക്കൾ ആയുർവേദത്തിൽ ഔഷധമായി ഉപയോഗിക്കുന്നു.
ഈലാങ്ങ് ഈലാങ്ങിനോടു സാമ്യമുള്ള മറ്റൊരു മരമാണ് കാരപ്പൂമരം.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ
ചളിക്കവട്ടം
കേരളത്തിൽ എറണാകുളം ജില്ലയിലെ വൈറ്റിലക്ക് അടുത്തുള്ള ഒരു പ്രദേശമാണ് ചളിക്കവട്ടം.ദേശിയ പാത 66ഇൽ ഇടപ്പള്ളി – വൈറ്റിലക്കിടയിൽ സ്ഥിതിചെയ്യുന്നു. thumb|center|250px|ചളിക്കവട്ടം
വരുൺ ഗാന്ധി
ഇന്ത്യയിലെ ഒരു രാഷ്ട്രീയനേതാവാണ് വരുൺ ഗാന്ധി (ജനനം: 13 മാർച്ച് 1980). ബി.ജെ.പിയിൽ പ്രവർത്തിക്കുന്ന ഇദ്ദേഹം, അന്തരിച്ച രാഷ്ട്രീയനേതാവ് സഞ്ജയ് ഗാന്ധിയുടേയും മേനകാ ഗാന്ധിയുടേയും മകനാണ്‌. 2009 ലെ തിരഞ്ഞെടുപ്പിൽ ഉത്തർപ്രദേശിലെ പിലിഭിത്തിൽ നിന്നും ബി.ജെ.പി സ്ഥാനാർഥിയായി മത്സരിച്ച് ജയിച്ചു. തിരഞ്ഞെടുപ്പ് പ്രചാരണത്തിനിടെ മുസ്ലീങ്ങളെ പാകിസ്താനിലേക്ക് അയക്കണമെന്ന് നടത്തിയെന്ന് കരുതുന്ന പരാമർശം വിവാദമായി. ആദ്യം വരുണിന്റെ പാർട്ടിയായ ബി.ജെ.പി. ഈ പരാമർശത്തെ പിന്താങ്ങിയില്ലായിരുന്നുവെങ്കിലും തുടർന്ന് തിരഞ്ഞെടുപ്പ് കമ്മീഷൻ ഇദ്ദേഹത്തെ സ്ഥാനാർഥിയാക്കരുതെന്ന് ആവശ്യപ്പെട്ടപ്പോൾ അംഗീകരിച്ചില്ല. പിലിഭിത്തിൽ തിരഞ്ഞെടുപ്പു പ്രചാരണത്തിനിടെ മുസ്ലിം വിരുദ്ധ പ്രസംഗം നടത്തി എന്നാരോപിച്ച് ഉത്തർപ്രദേശ് പോലീസ് ഗാന്ധിക്ക് എതിരെ ഉത്തർപ്രദേശ് സർക്കാർ ദേശ സുർക്ഷാ നിയമപ്രകാരം കേസെടുത്തു
എന്നാൽ കേസ് പിൻവലിക്കാൻ ചീഫ് ജസ്റ്റിസ് കെ.ജി. ബാലകൃഷ്ണന്റെ നേതൃത്വത്തിലുള്ള സുപ്രീംകോടതി ഡിവിഷൻ ബഞ്ച് ഉത്തരവിട്ടു. ഉത്തർപ്രേദശ് സർക്കാരിന്റെ തീരുമാനം നേരത്തെ അലഹബാദ് ഹൈക്കോടതി നിയോഗിച്ച മൂന്നംഗ ഉപദേശക സമിതി അസാധുവാക്കിയിരുന്നു. കേസിനു വേണ്ടത്ര തെളിവുകളില്ലെന്നും അതു നിൽനിൽക്കുന്നതല്ലെന്നുമായിരുന്നു ഉപദേശക സമിതി അറിയിച്ചിരുന്നത്. ഇതിന്റെ അടിസ്ഥാനത്തിലാണ് കേസ് റദ്ദാക്കാൻ സുപ്രീം കോടതി നിർദ്ദേശം നൽകിയത്.
അവലംബം
വർഗ്ഗം:ഭാരതീയ ജനതാ പാർട്ടി നേതാക്കൾ വർഗ്ഗം:നെഹ്രു–ഗാന്ധി കുടുംബം വർഗ്ഗം:1980-ൽ ജനിച്ചവർ വർഗ്ഗം:ഉത്തർപ്രദേശിൽ നിന്നുള്ള ഭാരതീയ ജനതാ പാർട്ടി നേതാക്കൾ
ടെഡ് ഹോഫ്
ടെഡ് ഹോഫ് (ജനനം:1937). ആദ്യത്തെ മൈക്രൊപ്രൊസസ്സറായ ഇന്റൽ 4004 ന്റെ രൂപകല്പ്പന നിർവഹിച്ച ശാസ്ത്രജ്ഞനാണ് മാർസിയൻ എഡ്വാർഡ് ഹോഫ് എന്ന ടെഡ് ഹോഫ്. മൈക്രൊപ്രൊസസ്സർ വ്യവസായത്തിന് തുടക്കം കുറിച്ചതും ഹോഫാണ്. പേഴ്സണൽ കമ്പ്യൂട്ടർ വിപ്ലവത്തിന് വിത്ത് പാകിയതും മൈക്രൊപ്രൊസസ്സറുകളായിരുന്നു. ഇൻറൽ പുറത്തിറക്കിയ പല വിഖ്യാതമായ മൈക്രൊപ്രൊസസ്സറുകൾക്കും നേതൃത്വം നൽകിയത് ഹോഫായിരുന്നു.
വിദ്യാഭ്യാസവും തൊഴിൽ ചരിത്രവും
1958-ൽ റെൻസെലേർ പോളിടെക്‌നിക് ഇൻസ്റ്റിറ്റ്യൂട്ടിൽ നിന്ന് ഇലക്ട്രിക്കൽ എഞ്ചിനീയറിംഗിൽ ഹോഫ് ബിരുദം നേടി. തന്റെ ബിരുദ പഠനത്തിന്റെ വേനൽക്കാലത്ത് ന്യൂയോർക്കിലെ റോച്ചസ്റ്ററിലെ ജനറൽ റെയിൽവേ സിഗ്നൽ കോർപ്പറേഷനിൽ നടത്തിയ ജോലിയുടെ അടിസ്ഥാനത്തിൽ അദ്ദേഹം തന്റെ ആദ്യത്തെ രണ്ട് പേറ്റന്റുകൾക്കായി അപേക്ഷിച്ചു. സ്റ്റാൻഫോർഡ് സർവ്വകലാശാലയിൽ ചേരുന്നതിന് അദ്ദേഹത്തിന് നാഷണൽ സയൻസ് ഫൗണ്ടേഷൻ ഫെലോഷിപ്പ് നേടി. അദ്ദേഹത്തിന്റെ പിഎച്ച്.ഡി പ്രബന്ധത്തിന്റെ ഭാഗമായി, ബെർണാഡ് വിഡ്രോവിനൊപ്പം പ്രവർത്തിച്ച്, ലീസ്റ്റ് മീൻ സ്ക്വയർ ഫിൽട്ടർ(Least mean squares filter)കണ്ടുപിടിച്ചു.
ഹോഫ് 1968-ൽ ഇന്റലിൽ 12-ാം നമ്പർ ജീവനക്കാരനായി ചേർന്നു, കൂടാതെ ആർക്കിടെച്ചറൽ ഐഡിയ ഉപയോഗിച്ച് വൈവിധ്യമാർന്ന ഇഷ്‌ടാനുസൃതമായി രൂപകൽപ്പന ചെയ്‌ത സർക്യൂട്ടുകൾക്കും, 1969-ൽ സ്റ്റാൻലി മസറുമായി ചേർന്ന് രൂപപ്പെടുത്തിയ ഒരു ഇൻസ്ട്രക്ഷൻ സെറ്റിനും പകരമായി "യൂണിവേഴ്‌സൽ പ്രോസസർ" എന്ന ആശയം കൊണ്ടുവന്നതിന്റെ ബഹുമതിയും അദ്ദേഹത്തിനുണ്ട്. ഇന്റൽ 4004 1970-കളുടെ തുടക്കത്തിൽ മൈക്രോപ്രൊസസർ വിപ്ലവത്തിന് തുടക്കമിട്ട ചിപ്പായിരുന്നു. 1970-1971 കാലഘട്ടത്തിൽ പദ്ധതിക്ക് നേതൃത്വം നൽകിയ ഫെഡറിക്കോ ഫാഗിൻ  ആണ് സിലിക്കൺ-ഗേറ്റ് ഡിസൈൻ മെത്തഡോളജിയുടെയും യഥാർത്ഥ ചിപ്പ് രൂപകൽപ്പന വികസിപ്പിച്ചെടുത്തത്. ബിസികോമി(Busicom)ൽ നിന്നുള്ള മസതോഷി ഷിമ ലോജിക്ക് ഡിഫൈൻ ചെയതു.
ഇവയും കാണുക
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1937-ൽ ജനിച്ചവർ
കാലാപാനി (ചലച്ചിത്രം)
പ്രിയദർശന്റെ സംവിധാനത്തിൽ മോഹൻലാൽ നായകനായി 1996 - ൽ പുറത്തിറങ്ങിയ സൂപ്പർ ഹിറ്റ് മലയാള ചലച്ചിത്രമാണ്കാലാപാനി. പ്രഭു, അം‌രീഷ് പുരി, ശ്രീനിവാസൻ, തബ്ബു, നെടുമുടിവേണു എന്നിവർ മറ്റു പ്രധാന കഥാപാത്രങ്ങളെ അവതരിപ്പിച്ചു. ഇന്ത്യയിലെ ബ്രിട്ടീഷ് ഭരണകാലത്ത് ആൻഡമാൻ നിക്കോബാർ ദ്വീപുകളിലെ കാലാപാനി എന്ന സെല്ലുലാർ ജയിലിൽ നടക്കുന്ന കഥയാണ് ഈ ചലച്ചിത്രത്തിൽ ആവിഷ്കരിക്കുന്നത്. മോഹൻലാലിന്റെ തന്നെ നിർമ്മാണ കമ്പനിയായ പ്രണവം ആർട്സാണ് ഈ ചിത്രം നിർമ്മിച്ചത്. 3 ദേശീയപുരസ്കാരങ്ങളും, 6 കേരളാ സംസ്ഥാന പുരസ്കാരങ്ങളും ഈ ചിത്രം സ്വന്തമാക്കി. മലയാളത്തിലെ ആദ്യ "ഡോൾബി സ്ടീരിയോ" ചിത്രമാണിത്.
വിന്ധ്യൻ
ഒരു മലയാളചലച്ചിത്ര നിർമ്മാതാവാണ് വിന്ധ്യൻ (  -2012 സെപ്റ്റംബർ 1)
സ്കൂൾ ഓഫ് ഡ്രാമയിലെ ആദ്യ ബാച്ച് വിദ്യാർഥിയായിരുന്നു വിന്ധ്യൻ. നാട്ടിക എസ്.എൻ. കോളേജ്, താന്ന്യം ഗവ. ഹൈസ്കൂൾ എന്നിവിടങ്ങളിലായി വിദ്യാഭ്യാസം നടത്തി. 19-ആം വയസ്സിൽ ഒരു സ്വകാര്യം എന്ന ചിത്രത്തിലൂടെയാണ് വിന്ധ്യൻ നിർമ്മാണരംഗത്തേക്ക് പ്രവേശിച്ചത്. സ്വന്തമായി കഥയെഴുതിയാണ് ഈ ചിത്രം നിർമ്മിച്ചത്. ഒടുവിൽ കിട്ടിയ വാർത്ത, ഉത്തരകാണ്ഡം എന്നീ ചിത്രങ്ങൾക്കും കഥയെഴുതി. രസിക എൻറർടെയ്ൻമെൻറ്സ് എന്ന പേരിൽ ഒരു നിർമ്മാണക്കമ്പനി ഇദ്ദേഹം നടത്തിയിരുന്നു. പത്മരാജന്റെ ശാലിനി എന്റെ കൂട്ടുകാരി എന്ന ചിത്രത്തിന്റെ നിർമ്മാണപങ്കാളിയായിരുന്നു. ഈ ചിത്രത്തിന്റെ വിജയത്തോടെയാണ് ഇദ്ദേഹം ചലച്ചിത്രരംഗത്ത് ശ്രദ്ധിക്കപ്പെട്ടത്. സംവിധായകൻ ശ്യാമപ്രസാദിനൊപ്പമാണ് ഇദ്ദേഹം കൂടുതൽ ചിത്രങ്ങൾ നിർമ്മിച്ചത്. വിന്ധ്യൻ - ലത്തീഫ് കൂട്ടുകെട്ടിൽ നിരവധി ചിത്രങ്ങൾ പുറത്തിറങ്ങി. രഞ്ജിത്ത് സംവിധാനം ചെയ്ത കേരള കഫേയിലെ ഓഫ് സീസൺ എന്ന ഭാഗത്തിൽ ചെറിയ വേഷത്തിലും അഭിനയിച്ചു.
2007-ൽ പുറത്തിറങ്ങിയ ഒരേ കടൽ എന്ന ചിത്രം മികച്ച മലയാളചലച്ചിത്രത്തിനുള്ള ദേശീയ അവാർഡ് നേടി. അതേ വർഷം മികച്ച രണ്ടാമത്തെ ചിത്രത്തിനുള്ള സംസ്ഥാന അവാർഡും ഈ ചിത്രം നേടി. 2011ൽ സെൻസർ സർട്ടിഫിക്കേറ്റ് നേടിയ ഇലക്ട്ര മികച്ച സംവിധായകനുള്ള സംസ്ഥാന അവാർഡ് ശ്യാമപ്രസാദിന് നേടിക്കൊടുത്തു. എന്നാൽ ഈ ചിത്രം ഇതുവരെ തിയേറ്ററുകളിൽ പ്രദർശനത്തിനെത്തിയിട്ടില്ല.
കുടുംബം
പെരിങ്ങോട്ടുകര ഞാറ്റുവെട്ടി എൻ.യു. ബാലകൃഷ്ണന്റെയും ശ്രീമതിയുടെയും മകനായി ജനിച്ചു. ഭാര്യ: സോയ. മക്കൾ: നോവൽ, പുതുമ.
മരണം
2012 സെപ്റ്റംബർ 1-ന് വൈകിട്ട് 3.45-ന് കരൾ സംബന്ധമായ അസുഖത്തെ തുടർന്ന് കൊച്ചിയിലെ സ്വകാര്യ ആശുപത്രിയിൽ വെച്ച് അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:2012-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:സെപ്റ്റംബർ 1-ന് മരിച്ചവർ വർഗ്ഗം:മലയാളചലച്ചിത്രനിർമ്മാതാക്കൾ
ഓൾബേഴ്സിന്റെ പ്രഹേളിക
thumb|ഓൾബേഴ്സ് പ്രഹേളികയുടെ ചിത്രീകരണം രാത്രിയിലെ ഇരുണ്ട ആകാശം, അനന്തവും അചഞ്ചലവുമായ (മാറ്റമില്ലാത്ത) പ്രപഞ്ചസങ്കൽപ്പവുമായി യോജിക്കുന്നില്ല എന്ന പ്രശ്നമാണ് ഓൾബേഴ്സ് പ്രഹേളിക എന്നറിയപ്പെടുന്നത്. 1826 ൽ വിയന്നക്കാരനായ ഹെൻറിയിച്ച് ഓൾബേഴ്സ് എന്ന് ഭിഷഗ്വരൻ ഉന്നയിച്ച പ്രശ്നമാണിത്. മഹാവിസ്ഫോടനസിദ്ധാന്തം വിഭാവനം ചെയ്യുന്നതുപോലെയുള്ള മാറ്റം സംഭവിച്ചുകൊണ്ടിരിക്കുന്ന പ്രപഞ്ചസങ്കൽപ്പത്തെ സാധൂകരിക്കുന്ന ഒന്നാണിത്.
രാത്രിയിൽ ആകാശം ഇരുണ്ടിരിക്കുന്നത് എന്തുകൊണ്ട് എന്നതായിരുന്നു ആ ചോദ്യം. സൂര്യപ്രകാശം ഇല്ലാത്തതുകൊണ്ട് എന്നതാണല്ലോ ആദ്യം പറയാവുന്ന ഉത്തരം. എന്നാൽ നക്ഷത്രങ്ങളുടെ വെളിച്ചം ഉണ്ടല്ലോ. പ്രപഞ്ചം അനന്തവിസ്ത്രതമാണെന്നും അതിലാകെ നക്ഷത്രങ്ങൾ ഏതാണ്ട് ഒരേഅളവിൽ സ്ഥിരമായി വിന്യസിക്കപ്പെട്ടിരിക്കുന്നു എന്നായിരുന്നു അക്കാലത്തെ ധാരണ. അങ്ങനെയെങ്കിൽ ഈ നക്ഷത്രങ്ങളിൽ നിന്നെല്ലാമുള്ള പ്രകാശത്തെ കൂട്ടിനോക്കിയാൽ രാത്രിയെ പകലാക്കാനുള്ള പ്രകാശം സ്ഥിരമായി ലഭ്യമായിരിക്കും എന്നതായിരുന്നു ഓൾബേഴ്സിന്റെ വാദം. നക്ഷത്രങ്ങളിൽ നിന്നുള്ള പ്രകാശത്തിന്റെ തീവ്രതയും അവിടെ നിന്നുള്ള ദൂരത്തിന്റെ വർഗ്ഗവും വിപരീതാനുപാതത്തിലായിരിക്കും. അകലെയുള്ള നക്ഷത്രങ്ങൾക്ക് പ്രകാശം കുറവായി അനുഭവപ്പെടും. എന്നാൽ ഒരു പ്രത്യേക ദൂരത്തിൽ സ്ഥിതിചെയ്യുന്ന നക്ഷത്രങ്ങളുടെ എണ്ണം ദൂരത്തിന്റെ വർഗ്ഗത്തിന്റെ നേർ അനുപാതത്തിലായിരിക്കും. അതായത് കൂടുതൽ ദൂരത്തിൽ നിൽക്കുന്ന നക്ഷത്രങ്ങളെ കണക്കിലെടുക്കുമ്പോൾ അവയുടെ എണ്ണവും കൂടുമെന്നർത്ഥം. മേൽപ്പറഞ്ഞ രണ്ടുകാര്യങ്ങളും ഒരുമിച്ചു പരിഗണിക്കുമ്പോൾ നക്ഷത്രങ്ങളിൽ നിന്നുള്ള പ്രകാശം ദൂരമനുസരിച്ചു കുറയുന്നില്ലെന്ന് വ്യക്തമാണ്. പ്രപഞ്ചം അനന്തമെന്നെടുത്താൽ നക്ഷത്രവെളിച്ചം സൂര്യനെ നിസ്സാരമാക്കിക്കളയും എന്ന് സമ്മതിക്കേണ്ടിവരും. ഇതാണ് ഓൾബേഴ്സിന്റെ പ്രഹേളിക.
ഈ പ്രശ്നം നിസ്സാരമാണെങ്കിലും പരിഹാരം നിസ്സാരമല്ല. നക്ഷത്രാന്തരീയ വാതകങ്ങളും ധൂളീപടലങ്ങളും പ്രകാശത്തെ ആഗിരണം ചെയ്യുന്നുണ്ടാവാം എന്നതായിരുന്നു ഒരു വിശദീകണം. അങ്ങനെയെങ്കിൽ ആ വസ്തുക്കൾ ക്രമേണ ചൂടാവുകയും ഒടുവിൽ ധാരാളം പ്രകാശം വികിരണം നടത്തുകയും ചെയ്യും. നക്ഷത്രലോകത്തിന് അതിർത്തിയുണ്ടാവുമെന്നാണ് മറ്റൊരു വിശദീകരണം. അങ്ങനെയെങ്കിൽ പ്രപഞ്ചത്തിന്റെ ആകൃതിയെന്ത്, അതിന്റെ കേന്ദ്രമെവിടെ എന്ന ചോദ്യങ്ങൾക്ക് ഉത്തരം കാണേണ്ടിവരും. 20 ആം നൂറ്റാണ്ടിൽ ഗാലക്സികളുടെ ചുവപ്പുനീക്കം കണ്ടെത്തിയതോടെയാണ് പ്രശ്നം പരിഹരിച്ചത്. അകന്നുപോകുന്ന ഗാലക്സികളിലെ നക്ഷത്രങ്ങളിൽ നിന്നുവരുന്ന ഊർജ്ജം ചുവപ്പുനീക്കത്താൽ കുറഞ്ഞുവരുന്നുവെന്നത് വളരെ പ്രസക്തമായ ഒരു കാര്യമാണ്. ഇതിന്റെ ചുവടുപിടിച്ച് മഹാവിസ്ഫോടന സിദ്ധാന്തവും പൊതു ആപേക്ഷികതാസിദ്ധാന്തവും ചേർത്ത് ഓൾബേഴ്സിന്റെ പ്രശ്നത്തിന് പരിഹാരമാകും.
അനക്കോണ്ട (ചലച്ചിത്രം)
1997-ൽ ഇറങ്ങിയ ഒരു അമേരിക്കൻ സാഹസിക ചിത്രം ആണ് അനക്കോണ്ട. നാഷനൽ ജ്യോഗ്രാഫിക് സൊസൈറ്റിയുടെ ഒരു സംഘത്തെ ഒരു അനക്കോണ്ട വേട്ടകാരൻ തട്ടിക്കൊണ്ടു പോകുന്നതും, ഇവരെ ഒരു അനക്കോണ്ട ആക്രമിക്കുന്നതും ആണ് കഥാ തന്തു.
ഓൾബേഴ്സിന്റെ പ്രഹേളിക
ബാഹ്യ ലിങ്കുകൾ
വർഗ്ഗം:ജ്യോതിശാസ്ത്രം
അനക്കോണ്ട (ചലച്ചിത്രം)
അവലംബം
വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:1997-ൽ പുറത്തിറങ്ങിയ ചലച്ചിത്രങ്ങൾ
കാമറൂൺ ഫ്യൂഷൻ ക്യാമറ
ഹോളിവുഡ് ചലച്ചിത്ര സംവിധായകനായ ജെയിംസ് കാമറോൺ വികസിപ്പിച്ചെടുത്ത 3ഡി ക്യാമറ സിസ്റ്റമാണ്‌ ഫ്യൂഷൻ ക്യാമറാ സിസ്റ്റം. നേരത്തേ ഫിലിം ക്യാമറ ഉപയോഗിക്കുമ്പോൾ രണ്ടുക്യാമറകൾ സമാന്തരമായി അഭിമുഖമായി വയ്ക്കുകയും അവയുടെ മദ്ധ്യഭാഗത്തായി 45 ഡിഗ്രി ചരിച്ചുവച്ചിരിക്കുന്ന രണ്ട് കാണ്ണടികളിൽ തട്ടിവരുന്ന പ്രതിഫലനം ഷൂട്ട് ചെയ്യുകയുമായിരുന്നു. ഡിജിറ്റൽ ക്യാമറ വന്നതോടെ അതുപയോഗിച്ച് കാമറോൺ പുതിയൊരു 3ഡി റിഗ് രൂപപ്പെടുത്തി. ഒരു ക്യാമറ സമാന്തരമായും അടുത്ത ക്യാമറ ലംബമായി മുകളിൽ നിന്ന് തഴേക്കോ താഴെനിന്ന് മുകളിലേക്കോ ഘടിപ്പിച്ച് 3ഡി റിഗ് ഉണ്ടാക്കുകയായിരുന്നു. ഒരു ബീം സ്പ്ലിറ്റർ ഉപയോഗിച്ച് രണ്ട് ക്യാമറകളിലേക്കും ഇമേജുകൾ പതിപ്പിക്കുകയും അങ്ങനെ 3ഡി ഷൂട്ട് സാധ്യമാകുകയും ചെയ്തു. പഴയ രീതിയിലുള്ള റിഗിനെ അപേക്ഷിച്ച് ഫ്യൂഷൻ ക്യാമറാ സിസ്റ്റം കൈകാര്യം ചെയ്യാൻ കൂടുതൽ എളുപ്പമായി.
കിങ് ലിയർ
thumb|250px|right|"ലിയർ രാജാവും വിദൂഷകനും കൊടുങ്കാറ്റിൽ" [[വില്യം ഡൈസ് (1806–1864)]]
വില്യം ഷേക്സ്പിയർ എഴുതിയ ഒരു ദുരന്ത നാടകമാണ് കിങ് ലിയർ‍. 1603-നും 1606-നും ഇടയിൽ എഴുതപ്പെട്ടുവെന്ന് വിശ്വസിക്കപ്പെടുന്നു. ഷേക്സ്പിയറിന്റെ ഏറ്റവും മഹത്തായ കൃതികളിലൊന്നായാണ് ഇത് പരിഗണിക്കപ്പെടുന്നത്. ബ്രിട്ടണിലെ ലിയർ എന്ന ഐതിഹാസിക രാജാവിനെക്കുറിച്ചുള്ള കഥകളെ അടിസ്ഥാനമാക്കിയാണ് ഇത് രചിച്ചിരിക്കുന്നത്. അരങ്ങിലും വെള്ളിത്തിരയിലും ഈ കൃതി വ്യാപകമായി ഉപയോഗിക്കപ്പെട്ടിട്ടുണ്ട്.
ഇതിന് വ്യത്യസ്തമായ രണ്ട് പതിപ്പുകളുണ്ട്: 1608-ൽ പുറത്തിറങ്ങിയ ദ റ്റു ക്രോണിക്കിൾസ് ഓഫ് ദ ഹിസ്റ്ററി ഓഫ് ദ ലൈഫ് ആന്റ് ഡെത്ത് ഓഫ് കിങ് ലിയർ ആന്റ് ഹിസ് ത്രീ ഡോട്ടേർസ്, 1623-ൽ പുറത്തിറങ്ങിയതും കൂടുതൽ അരങ്ങിനനുയോജ്യവുമായ ദ ട്രാജഡി ഓഫ് കിങ് ലിയർ എന്നിവയാണവ.
ഇംഗ്ലണ്ടിന്റെ ഏകീകരണത്തിനു ശേഷം, ഈ നാടകത്തിന്റെ ഇരുണ്ടതും മ്ലാനവുമായ സ്വഭാവം ഇഷ്ടമാകാഞ്ഞ നാടകക്കാർ പല മാറ്റങ്ങളും വരുത്തിയാണ് ഇത് അരങ്ങിൽ അവതരിപ്പിച്ചിരുന്നത്. എന്നാൽ 19-ആം നൂറ്റാണ്ട് മുതൽ ഷേക്സ്പിയറിന്റെ ഏറ്റവും മഹത്തായ നേട്ടങ്ങളിലൊന്നായാണ് ഈ നാടകം കണക്കാക്കപ്പെടുന്നത്. മനുഷ്യ ബന്ധങ്ങളുടെയും ക്ലേശങ്ങളുടെയും സൂക്ഷ്മമായ നിരീക്ഷണം ഈ നാടകത്തെ മഹത്തരമാക്കുന്ന ഘടകങ്ങളിൽ പ്രധാനപ്പെട്ടതാണ്.
എവനസെൻസ്
1995 ൽ ഗായികയും പിയാനിസ്റ്റുമായ ഏമി ലീയും ഗിറ്റാറിസ്റ്റ് ബെൻ മൂഡിയും ചേർന്ന് അർക്കൻസാസിലെ ലിറ്റിൽ റോക്കിൽ സ്ഥാപിച്ച ഒരു അമേരിക്കൻ റോക്ക് ബാൻഡ് ആണ് എവനസെൻസ്. സ്വതന്ത്ര ആൽബങ്ങൾ റിക്കാർഡ് ചെയ്ത ശേഷം, 2003-ൽ വിൻഡ്-അപ്പ് റെക്കോർഡ്സുമായി ചേർന്ന് ബാൻഡ് അവരുടെ ആദ്യത്തെ മുഴുനീള ആൽബമായ ഫോളൻ പുറത്തിറക്കി. ഈ ആൽബം ലോകമെമ്പാടും 17 ദശലക്ഷം പകർപ്പുകൾ വിറ്റഴിക്കുകയും, നാമനിർദ്ദേശം ചെയ്യപ്പെട്ട ഏഴു ഗ്രാമി അവാർഡുകളിൽ രണ്ടെണ്ണം നേടുകയും ചെയ്തു. ഒരു വർഷം കഴിഞ്ഞ്, എവനസെൻസ് തങ്ങളുടെ ആദ്യ ലൈവ് ആൽബം എനിവേർ ബട്ട് ഹോം പുറത്തിറക്കുകയും ആഗോളതലത്തിൽ ഒരു ദശലക്ഷം പകർപ്പുകൾ വിറ്റഴിയുകയും ചെയ്‌തു. 2006-ൽ അവരുടെ രണ്ടാമത്തെ സ്റ്റുഡിയോ ആൽബമായ ദ ഓപ്പൺ ഡോർ പുറത്തിറക്കി, അത് അഞ്ച് ദശലക്ഷത്തിലേറെ പകർപ്പുകൾ വിറ്റഴിച്ചു.
ബാൻഡിന്റെ അംഗങ്ങൾ പലതവണ മാറിയിട്ടുണ്ട്. 2002 ൽ ഡേവിഡ് ഹോഡ്ജസ്, 2003 ൽ സഹ സ്ഥാപകനായ മൂഡി, 2006 ൽ ഗിറ്റാറിസ്റ്റ് ജോൺ ലീ കോംപ്റ്റ്, 2007 ൽ ഡ്രമ്മർ റോക്കി ഗ്രേ, 2015 ൽ ടെറി ബെൽസ്മോ എന്നിവർ ബാൻഡ് വിട്ടുപോയി. അതിനാൽ ബാൻഡിന്റെ മൂന്നു സ്റ്റുഡിയോ ആൽബങ്ങളിലും വ്യത്യസ്ത താരനിരയാണ് ഉള്ളത്. അവസാനത്തെ രണ്ടു മാറ്റങ്ങളും ഒരു ഇടവേളയ്ക്ക് കാരണമായി. ദശാബ്ദത്തിലെ മികച്ച കലാകാരന്മാരുടെ ബിൽബോർഡ് പട്ടികയിൽ എവനസെൻസിന് എഴുപതിയൊന്നാം സ്ഥാനം ലഭിച്ചു.
2009 ജൂണിൽ പ്രഖ്യാപിച്ച പുതിയ നിരയുമായി ബാൻഡ് അവരുടെ പേര് തന്നെ നൽകിയ മൂന്നാം സ്റ്റുഡിയോ ആൽബം 2011 ഒക്ടോബർ 11-ന് പുറത്തിറക്കി.ബിൽബോർഡ് 200 പട്ടികയിൽ ഒന്നാമതായ ഈ ആൽബം 127,000 പകർപ്പുകൾ വിറ്റഴിച്ചു. റോക്ക് ആൽബം, ഡിജിറ്റൽ ആൽബങ്ങൾ, ബദൽ ആൽബങ്ങൾ, ഹാർഡ് റോക്ക് ആൽബങ്ങൾ ചാർട്ടുകൾ എന്നീ നാല് വ്യത്യസ്ത ബിൽബോർഡ് ചാർട്ടുകളിൽ ഈ ആൽബം ഒന്നാമതെത്തി. 2012 ൽ പുതിയ ആൽബം പ്രോത്സാഹിപ്പിക്കുന്നതിനായി ദി പ്രെറ്റി റെക്ക്ലെസ്, ഫെയർ ടു മിഡ് ലാൻഡ് ഉൾപ്പെടെയുള്ള മറ്റു ബാൻഡുകളുളോടൊപ്പം ബാൻഡ് പര്യടനം നടത്തി. ട്രോയ് മക്ലോറൺ ഇക്കാലത്ത് ഒരു മുഴുവൻസമയ അംഗമായി മാറി. 2012 ൽ ആൽബത്തിന്റെ പര്യടനത്തിന്റെ അവസാനം, ബാൻഡ് മറ്റൊരു ഇടവേളയിൽ പ്രവേശിച്ചു.
2015 ൽ, എവനസെൻസ് ഇടവേള മതിയാക്കി വീണ്ടും പര്യടനം പുനരാരംഭിക്കും എന്ന് പ്രഖ്യാപിച്ചു. 2017 നവംബർ 10 ന്, എവനസെൻസിന്റെ നാലാം ആൽബമായ സിന്തസിസ് പുറത്തിറങ്ങി.
ബാഹ്യ കണ്ണികൾ
വർഗ്ഗം:ഗ്രാമി പുരസ്കാര ജേതാക്കൾ
ഗ്രെഗ് എൽ. സെമെൻസ
ജോൺസ് ഹോപ്കിൻസ് യൂണിവേഴ്സിറ്റി സ്കൂൾ ഓഫ് മെഡിസിനിൽ പീഡിയാട്രിക്സ്, റേഡിയേഷൻ ഓങ്കോളജി, ബയോളജിക്കൽ കെമിസ്ട്രി, മെഡിസിൻ, അർബുദ ചികിൽസ എന്നിവയുടെ പ്രൊഫസറാണ് അമേരിക്കൻ നോബൽ സമ്മാന ജേതാവ് കൂടിയായ ഗ്രെഗ് ലിയോനാർഡ് സെമെൻസ (ജനനം: 1956). ഇൻസ്റ്റിറ്റ്യൂട്ട് ഫോർ സെൽ എഞ്ചിനീയറിംഗിലെ വാസ്കുലർ പ്രോഗ്രാമിന്റെ ഡയറക്ടറായി അദ്ദേഹം സേവനമനുഷ്ഠിച്ചിരുന്നു. അടിസ്ഥാന മെഡിക്കൽ ഗവേഷണത്തിനുള്ള 2016-ലെ ലാസ്കർ അവാർഡിന് അദ്ദേഹം അർഹനായി. എച്ച്ഐഎഫ് -1 കണ്ടെത്തിയതിലൂടെ അദ്ദേഹം അറിയപ്പെടുന്നു. ഇത് കാൻസർ കോശങ്ങളെ ഓക്സിജൻ കുറവുള്ള അന്തരീക്ഷവുമായി പൊരുത്തപ്പെടാൻ സഹായിക്കുന്നു. വൈദ്യശാസ്ത്രത്തിൽ 2019-ലെ നൊബേൽ സമ്മാനം ഡാന-ഫാർബർ കാൻസർ ഇൻസ്റ്റിറ്റ്യൂട്ടിലെ എംഡി വില്യം കെയ്‌ലിൻ ജൂനിയർ, ഓക്സ്ഫോർഡ് സർവകലാശാലയിലെ പീറ്റർ ജെ. റാറ്റ്ക്ലിഫ് എന്നിവരോടൊപ്പം അദ്ദേഹം പങ്കിട്ടു. കൊറോണറി ആർട്ടറി രോഗം, ട്യൂമർ വളർച്ച തുടങ്ങിയ അവസ്ഥകളിൽ രക്തത്തിൽ കുറഞ്ഞ ഓക്സിജന്റെ അളവ് മനസ്സിലാക്കുന്നതിനും ചികിത്സിക്കുന്നതിനും സഹായിക്കുന്നതു കൂടാതെ ഈ കണ്ടെത്തലിന് ദൂരവ്യാപകമായ പ്രത്യാഘാതങ്ങളുമുണ്ടെന്നും അദ്ദേഹം കണ്ടെത്തി. ഡോ. സെമെൻസ 1990-ൽ ജോൺസ് ഹോപ്കിൻസ് ഫാക്കൽറ്റിയിൽ ചേർന്നു.
മുൻകാലജീവിതം
1956-ൽ ന്യൂയോർക്ക് നഗരത്തിലെ ഫ്ലഷിംഗിലാണ് സെമെൻസ ജനിച്ചത്. അദ്ദേഹവും നാല് സഹോദരങ്ങളും ന്യൂയോർക്കിലെ വെസ്റ്റ്ചെസ്റ്റർ കൗണ്ടിയിലാണ് വളർന്നത്.
വിദ്യാഭ്യാസവും കരിയറും
1974-ൽ സ്ലീപ്പി ഹോളോ ഹൈസ്കൂളിൽ നിന്ന് സെമെൻസ ബിരുദം നേടി. ഹാർവാർഡ് യൂണിവേഴ്സിറ്റിയിൽ ബിരുദധാരിയായ അദ്ദേഹം മെഡിക്കൽ ജനിതകശാസ്ത്രവും ക്രോമസോം 21 ൽ ജീനുകൾ അടയാളപ്പെടുത്തി. പെൻ‌സിൽ‌വാനിയ സർവകലാശാലയിലെ പിഎച്ച്ഡിക്ക്, ജനിതക ക്രമക്കേടായ ബീറ്റാ തലാസീമിയയുമായി ബന്ധപ്പെട്ട ജീനുകൾ അദ്ദേഹം ക്രമീകരിച്ചു. ജോൺസ് ഹോപ്കിൻസ് യൂണിവേഴ്സിറ്റിയിൽ പോസ്റ്റ്ഡോക്ടറൽ ഫെലോഷിപ്പ് പൂർത്തിയാക്കുന്നതിന് മുമ്പ് സെമെൻസ ഡ്യൂക്ക് യൂണിവേഴ്സിറ്റി ഹോസ്പിറ്റലിൽ പീഡിയാട്രിക്സ് റെസിഡൻസി പൂർത്തിയാക്കി. പോസ്റ്റ്-ഡോക്ടറേറ്റിനെത്തുടർന്ന് ജോൺസ് ഹോപ്കിൻസ് ഇൻസ്റ്റിറ്റ്യൂട്ട് ഫോർ സെൽ എഞ്ചിനീയറിംഗിലെ വാസ്കുലർ പ്രോഗ്രാമിന്റെ സ്ഥാപക ഡയറക്ടറായി സെമെൻസ.
ഗവേഷണം
സെമെൻസ ജോൺ ഹോപ്കിൻസിലെ ഒരു പോസ്റ്റ്-ഡോക്ടറേറ്റ് ഗവേഷകനായിരിക്കുമ്പോൾ, ട്രാൻസ്ജെനിക് മൃഗങ്ങളിൽ ജീൻ എക്സ്പ്രഷൻ വിലയിരുത്തി. ഇത് ഹൈപ്പോക്സിയയോടോ അല്ലെങ്കിൽ രക്തത്തിൽ ഓക്സിജന്റെ അളവ് കുറയുന്നതിന്റെ കാരണത്താൽ പ്രതികരിക്കാനുള്ള ശരീരത്തിന്റെ ഭാഗമായി അറിയപ്പെടുന്ന എറിത്രോപോയിറ്റിൻ (ഇപിഒ) ഉൽപാദനത്തെ എങ്ങനെ ബാധിച്ചുവെന്ന് നിർണ്ണയിക്കുന്നു. ഹൈപ്പോക്സിയ-ഇൻഡ്യൂസിബിൾ ഘടകങ്ങൾ (എച്ച്ഐഎഫ്) പ്രോട്ടീനുകൾ പ്രകടിപ്പിക്കുന്ന ജീൻ സീക്വൻസുകളെ സെമെൻസ തിരിച്ചറിഞ്ഞു. എച്ച്ഐഎഫ് പ്രോട്ടീനുകൾക്ക് രണ്ട് ഭാഗങ്ങളാണെന്ന് സെമെൻസയുടെ പ്രവർത്തനങ്ങൾ തെളിയിച്ചു. മിക്ക അവസ്ഥകളുടെയും സ്ഥിരമായ അടിസ്ഥാനമായ HIF-1β, നാമമാത്രമായ ഓക്സിജന്റെ അളവ് ഉള്ളപ്പോൾ HIF-1α. യുടെ അവസ്ഥ മോശമാകുകയും ചെയ്യുന്നു. പരിശോധനകളിൽ എച്ച്‌ഐ‌എഫ് -1α കുറവുള്ളപ്പോൾ രക്തക്കുഴലുകൾ കേടായതായും ഇപി‌ഒ അളവ് കുറയുന്നതായും കണ്ടെത്തിയതിനാൽ എ‌പി‌ഒ ഉൽ‌പാദന പ്രക്രിയയ്ക്ക് എച്ച്‌ഐ‌എഫ് -1α കൂടുതൽ അനിവാര്യമാണെന്ന് കണ്ടെത്തി. നിരവധി പരീക്ഷണങ്ങളിൽ മൃഗങ്ങളിൽ ഈ എച്ച്ഐഎഫ് പ്രോട്ടീനുകൾ കണ്ടെത്തി. എച്ച്ഐഎഫ് -1α അമിത ഉൽപാദനം മറ്റ് വിഷയങ്ങളിൽ ക്യാൻസറിന് കാരണമാകുമെന്ന് സെമെൻസ കണ്ടെത്തി.
കോശങ്ങളിലെ ഓക്സിജൻ കണ്ടെത്തുന്നതിനുള്ള സംവിധാനം നിർണ്ണയിക്കുന്നതിനെക്കുറിച്ചും എച്ച്ഐ‌എഫും മറ്റ് ഘടകങ്ങളും ഇപി‌ഒ ഉൽ‌പാദനം എങ്ങനെ നിയന്ത്രിക്കുന്നുവെന്നും സെമെൻ‌സയുടെ ഗവേഷണം വില്യം കെയ്‌ലിൻ, പീറ്റർ ജെ. റാറ്റ്ക്ലിഫ് എന്നിവരുമായി ചേർന്നു നടത്തി. വിളർച്ച, വൃക്കസംബന്ധമായ പരാജയം എന്നിവയുള്ള രോഗികൾക്ക് ഈ പ്രക്രിയകൾ നിയന്ത്രിക്കാൻ സഹായിക്കുന്ന മരുന്നുകളുടെ വികാസത്തിലേക്ക് ഇത് നയിച്ചു.
സ്വകാര്യ ജീവിതം
ജോൺസ് ഹോപ്കിൻസിൽ വച്ച് കണ്ടുമുട്ടിയ ലോറ കാഷ്-സെമെൻസയെ വിവാഹം കഴിച്ചു. നിലവിൽ സർവകലാശാലയുടെ ജനിതക ടൈപ്പിംഗ് മേഖലകളിലൊന്നിൽ പ്രവർത്തിക്കുന്നു.
അവലംബം
വർഗ്ഗം:1956-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇരുപതാം നൂറ്റാണ്ടിലെ അമേരിക്കൻ ശാസ്ത്രജ്ഞർ വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ
സൂസന്നയുടെ ഗ്രന്ഥപ്പുര
ലഘുചിത്രം|സൂസന്നയുടെ ഗ്രന്ഥപ്പുര എന്ന നോവലിന്റെ പുറംചട്ട സാഹിത്യനിരൂപകനായ അജയ് പി. മങ്ങാട് എഴുതിയ ആദ്യനോവലാണ് സൂസന്നയുടെ ഗ്രന്ഥപ്പുര. ഉത്തരാധുനികതയുടെ സവിശേഷങ്ങളായ ആഖ്യാനതന്ത്രങ്ങൾ ഉപയോഗിച്ചിട്ടുള്ള ഈ നോവലിന്റെ വിഷയം സാഹിത്യം തന്നെയാണ്. മലയാളത്തിലെ ഏറ്റവും മികച്ച നോവലുകളിലൊന്നായി സൂസന്നയുടെ ഗ്രന്ഥപ്പുര വായിക്കപ്പെടും എന്ന് കഥാകൃത്തായ പി.എഫ്. മാത്യൂസ് പറഞ്ഞിട്ടുണ്ട്.
കഥാവസ്തു
ഒരാൾ എഴുതുമ്പോൾ ഒരിക്കൽ താൻ വായിച്ച എന്തിന്റെയൊക്കെയോ ആഹ്ലാദം പങ്കുവെയ്ക്കാനാണയാൾ നോക്കുന്നത്. എന്ന വാക്യത്തോടെയാണ് നോവൽ ആരംഭിക്കുന്നത്. നീലകണ്ഠൻ പരമാര എന്ന എഴുത്തുകാരന്റെ അവസാനത്തേതും, അപ്രസിദ്ധീകൃതവും അപൂർണ്ണവുമായ 'വിഷാദത്തിന്റെ ശരീരഘടന' എന്ന നോവലിന്റെ വീണ്ടെടുപ്പിനായി അലി, അഭി എന്നീ രണ്ടു കഥാപാത്രങ്ങൾ നടത്തുന്ന ശ്രമങ്ങളിലാണ് നോവൽ ആരംഭിക്കുന്നത്. തുടർന്നങ്ങോട്ട് അവർ കണ്ടുമുട്ടുന്നതും പരിചയപ്പെടുന്നതുമായ വ്യക്തികളിലൂടെ, അവരുടെ ബന്ധങ്ങളിലൂടെ നോവൽ മുന്നോട്ട് പോകുന്നു. അലി, സൂസന്ന, കാഫ്ക, ദസ്തയേവ്സ്കി, അഭി, ഫാത്വിമ, അമുദ, നീലകണ്ഠൻ പരമാര, റെയ്മണ്ട് കാർവർ, വെള്ളത്തൂവൽ ചന്ദ്രൻ, സരസ, വർക്കിച്ചേട്ടൻ, ആർതർ കോനൻ ഡോയൽ, കോട്ടയം പുഷ്പനാഥ്, ജയൻ, തണ്ടിയേക്കൻ, ബൊലാനോ, ജല, ആറുമുഖൻ, പരശു, ലുയിസ് കാരൽ, മേരിയമ്മ, ബോർഹസ്, പശുപതി, ജി. കെ. ചെസ്റ്റർട്ടൻ, കാർമേഘം, ജോസഫ്, പോൾ തുടങ്ങിയവരെല്ലാം ഈ നോവലിൽ അവരുടെ രചനകളിലൂടെയോ അല്ലാതെയോ കടന്നു പോകുന്നുണ്ട് എന്ന് നിരൂപകനായ മുജീബ് സുബൈർ എടുത്തുകാണിക്കുന്നുണ്ട്.
മാതൃഭൂമി ബുക്സ് ആണ് ഈ നോവൽ പ്രസിദ്ധീകരിച്ചിരിക്കുന്നത്. 2019-ൽ ആദ്യ പതിപ്പ് പ്രസിദ്ധീകരിച്ചു.
ആൽബർട്ട് നമാത്ത്ജീര
ഓസ്ട്രേലിയായിലെ അരാന്റെ ആദിഗോത്രത്തിൽപ്പെട്ട ചിത്രകാരനാണ് ആൽബർട്ട് നമാത്ത്ജീര (28 ജൂലൈ 1902 – 8 ഓഗസ്റ്റ് 1959) (യഥാർഥ നാമധേയം: എലിയ)
ജീവിതരേഖ
1902 ജൂലൈ 28-ന് ആലിസ് സ്പ്രിങ്ങിനടുത്ത ഹെർമാൻ ബർഗിൽ ജനിച്ചു. 1905-ൽ ഇദ്ദേഹത്തിന്റെ കുടുംബം ക്രിസ്തുമതം സ്വീകരിച്ചതോടെ എലിയ എന്ന പേര് ആൽബർട്ട് എന്നാക്കി മാറ്റി. രണ്ടായിരത്തോളം രചനകൾ നിർവഹിച്ചിട്ടുള്ള ബാറ്റർബീ എന്ന ചിത്രകാരനായിരുന്നു ഇദ്ദേഹത്തിന്റെ ഗുരുനാഥനൻ. മധ്യ ഓസ്ട്രേലിയയുടെ പ്രകൃതി സൗന്ദര്യത്തെ ആസ്പദമാക്കി വരച്ച ജലച്ചായചിത്രങ്ങളാണ് ആൽബർട്ടിനെ പ്രശസ്തനാക്കിയത്. സെൻട്രൽ ആസ്റ്റ്രേലിയൻ ലാൻഡ്സ്കേപ്പ് (1936), ആജന്റ്സി വാട്ടർ ഹോൾ (1937), റെഡ് ബ്ളഫ് (1938), സെൻട്രൽ ആസ്റ്റ്രേലിയൻ ഗോർഗ് (1940) തുടങ്ങിയവയാണ് ഇദ്ദേഹത്തിന്റെ ആദ്യകാല രചനകൾ.
പുറത്തേക്കുള്ള കണ്ണികൾ
വർഗ്ഗം:1902-ൽ ജനിച്ചവർ വർഗ്ഗം: 1959-ൽ മരിച്ചവർ വർഗ്ഗം:ജൂലൈ 28-ന് ജനിച്ചവർ വർഗ്ഗം:ഓഗസ്റ്റ് 8-ന് മരിച്ചവർ
വർഗ്ഗം:ഓസ്ട്രേലിയൻ ചിത്രകാരന്മാർ
വീരാളിപ്പട്ട്
കുക്കു സുരേന്ദ്രന്റെ സംവിധാനത്തിൽ പൃഥ്വിരാജ്, മുരളി, ജഗതി ശ്രീകുമാർ, പത്മപ്രിയ, രേഖ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു മലയാളചലച്ചിത്രമാണ് വീരാളിപ്പട്ട്. ഓപ്പൺ ചാനലിന്റെ ബാനറിൽ സുനിൽ സുരേന്ദ്രൻ നിർമ്മിച്ച ഈ ചിത്രം മാരുതി ഫിലിം ഫാക്ടറി വിതരണം ചെയ്തിരിക്കുന്നു. നീരജ് മേനോൻ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവ നിർവ്വഹിച്ചത് അശോക് ശശി ആണ്.
സംഗീതം
വയലാർ ശരത്ചന്ദ്രവർമ്മ എഴുതിയ ഇതിലെ ഗാനങ്ങൾക്ക് സംഗീതം പകർന്നത് വിശ്വജിത്ത് ആണ്. പശ്ചാത്തലസംഗീതം മോഹൻ സിതാര ഒരുക്കിയിരിക്കുന്നു. ഗാനങ്ങൾ മനോരമ മ്യൂസിക്കൽസ് വിപണനം ചെയ്തിരിക്കുന്നു.
കുടപ്പാറ ഭഗവതി ക്ഷേത്രം
തൃശ്ശൂർ ജില്ല യുടെ വടക്കേ അറ്റത്ത് ദേശമംഗലം പഞ്ചായത്തിൽ കൊണ്ടയൂർ ദേശത്ത് ഭാരതപ്പുഴയുടെ തീരത്തായി കുടപ്പാറ ഭഗവതി ക്ഷേത്രം സ്ഥിതി ചെയ്യുന്നു. ആൽത്തറയിൽ പ്രതിഷ്ഠിച്ച ദേവീ ചൈതന്യത്തിന് കിഴക്കോട്ട് ദർശനം. വിശാലമായ അമ്പലപ്പറമ്പോടുകൂടിയ ഈ അമ്പലം കുടപ്പാറ ക്ഷേത്രക്കമ്മിറ്റിയുടെ മേൽനോട്ടത്തിൽ പരിപാലിച്ചു വരുന്നു. ജഗദംബയായ ദുർഗാ ദേവിയുടെ നനദുർഗാ രൂപത്തിൽ ദേവിയെ ഇവിടെ ആരാധിക്കുന്നു. നിത്യ പൂജക്ക് കിരിയത്ത് നായർ പൂജാ  സമ്പ്രദായമാണ് അനുവർത്തിച്ചുവരുന്നത്. വിശേഷ ദിവസങ്ങളിലോ, വിശേഷ പൂജാ അവസരങ്ങളിലോ മാത്രമേ ബ്രാഹ്മണ പൂജ പതിവുള്ളൂ. thumb|കുടപ്പാറ ഭഗവതി ക്ഷേത്രം
ഉത്സവങ്ങൾ.
കുടപ്പാറ ഭഗവതി ക്ഷേത്രത്തിലെ പ്രധാന ഉത്സവങ്ങൾ കുംഭമാസത്തിലെ (ഫെബ്രുവരി - മാർച്ച്) ഒരു വെള്ളിയാഴ്ച നടക്കുന്ന പൂരവും  മിഥുന മാസത്തിലെ (ജൂൺ - ജൂലൈ) ചിത്ര നാളിൽ നടത്തപ്പെടുന്ന പിറന്നാളാഘോഷവുമാണ്. ക്ഷേത്രത്തിലെ പ്രധാന പരിപാടികളുടെ വിവരണം താഴെ കൊടുക്കുന്നു.
പൂരം.
കുടപ്പാറ പൂരം വർഷങ്ങൾക്ക് മുമ്പ് പറയർ സമുദായക്കാർ കെട്ടിയാടിക്കൊണ്ടിരുന്ന വേലയാണ് പിൽകാലത്ത് സാർവജനിക കുടപ്പറ പൂരമായി വിപുലപ്പെടുത്തപ്പെട്ടത്. കൊണ്ടയുർ കിഴക്കുമുറി, കൊണ്ടയുർ പടിഞ്ഞാറ്റുമുറി ദേശക്കാരുടെ പൂരവും, അതേ ദേശക്കാരുടെ ഹരിജൻ പൂരവും, കാഞ്ഞിരക്കോട്ട് കോളനി കാളവേലയും, പറയരുടെ ദാരികനും കാളിയും വരവും ചേർന്നതാണ് കുടപ്പാറ പൂരം. 20 ആനകളും, തായമ്പകയും, പഞ്ചവാദ്യവും, പാണ്ടിമേളവും, കാവടിയും, അലങ്കാരക്കാളകളും, പൂതൻ, തിറ, വെള്ളാട്ട്, കരിങ്കാളി, മറ്റ് ദേവതാ വേഷങ്ങളും ചേർന്ന ദൃശ്യവിസ്മയമാണ് കുടപ്പാറ പൂരം. മധ്യകേരളത്തിലെ പ്രസിദ്ധമായ മറ്റുപൂരങ്ങളേപ്പോലെ തന്നെ ഇവിടെയും ഗംഭീര വെടിക്കെട്ട് / കരിമരുന്നു പ്രയോഗം അരങ്ങേറാറുണ്ട്. വെടിക്കെട്ട് കാണുന്നതിനായി വിശാലമായ പാടശേഖരം പ്രത്യേകം കെട്ടിയൊരുക്കി സുരക്ഷാ സംവിധാനങ്ങൾ പാലിച്ചു കൊണ്ടാണ് സൌകര്യമൊരുക്കുന്നത്.
പിറന്നാൾ.
2008ലെ സുവർണ്ണ പ്രശ്നാനന്തരം ഭഗവതിയുടെ പുന: പ്രതിഷ്ഠ നടത്തുക ഉണ്ടായി. പിന്നീടുള്ള വർഷങ്ങളിൽ ആ ദിവസം കുടപ്പാറ അമ്മയുടെ പിറന്നാളായി ആഘോഷിക്കാൻ തുടങ്ങി. കുടപ്പാറമ്മയുടെ പിറന്നാൾ എല്ലാ വർഷവും മിഥുന മാസത്തിൽ ചിത്ര നാളിൽ നടത്തപ്പെടുന്നു. വിശേഷാൽ പൂജകളുടെ പുറമേ അന്നേ ദിവസം ഭക്തജനങ്ങൾക്ക് പ്രസാദമായി പിറന്നാൾ സദ്യ നല്കി വരുന്നു. കുടപ്പാറ ഭഗവതിയുടെ ഈ തിരുനാളാഘോഷത്തിൽ പങ്കെടുക്കാൻ ആയിരങ്ങളാണ് കുടപ്പാറയിലേക്ക് ഒഴുകിയെത്തുന്നത്.
മണ്ഡലകാലാഘോഷം.
വൃശ്ചികം ഒന്നു മുതൽ നാൽപ്പത്തെട്ട് ദിവസം അമ്പലത്തിൽ ദിവസവും നിറമാലയും ചുറ്റുവിളക്കും ഭക്തജനങ്ങൾ നേർച്ചയായി കഴിപ്പിക്കാറുണ്ട്. നാൽപ്പത്തൊന്നാം ദിവസം പടിഞ്ഞാറ്റുമുറി പൂരാഘോഷ കമ്മിറ്റിയും നാൽപ്പത്തെട്ടാം നാൾ കിഴക്കുമുറി പൂരാഘോഷക്കമ്മിറ്റിയും വിശേഷാൽ നിറമാലയും ചുറ്റുവിളക്കും നടത്തുന്നു.
ഐതിഹ്യം
കുടപ്പാറ ഭഗവതിയുടെ ചരിത്രത്തെ പറ്റി വ്യക്തമായ രേഖകളൊന്നും നിലവിലില്ല. ആകെയുള്ളത് വാമൊഴിയായി പകർന്നുകിട്ടിയതും ക്ഷേത്രജ്ഞരുടെ ഗണിതത്തിൽ തെളിഞ്ഞതും ആയ വിവരങ്ങൾ മാത്രമേയുള്ളൂ. കുറച്ചെങ്കിലും സ്വീകാര്യമായ ഒരു ഭാഷ്യം ഇതാണ്. പണ്ട് പണ്ടാരത്തിൽ, നമ്പ്രത്ത് എന്ന രണ്ടു നായർ തറവാട്ടിലെ കാരണാവർമാർ പുഴക്കക്കരെ ഉള്ള വാണിയംകുളം ചന്തയ്ക്ക് ഉരുക്കളെ വാങ്ങാൻ പോയി. ഉരുക്കളെയും വാങ്ങി വരുന്ന വഴിമദ്ധ്യേ അവർ ജീർണ്ണിച്ചു കിടക്കുന്ന ഒരു അമ്പലപ്പറമ്പിലെ ആൽമരത്തിന് ചുവട്ടിൽ വിശ്രമിക്കാനിരുന്നു. ഒന്നു മയങ്ങുകയും ചെയ്തു. ക്ഷീണം മാറ്റി വീണ്ടും നടപ്പ് തുടർന്ന അവർ കൂമ്പൻ പാറക്കല്ലിനടുത്തുള്ള കയത്തിൽ കുളിക്കാനിറങ്ങി. കന്നുകളെ കഴുകി കയറ്റി കുളിയും കഴിഞ്ഞു പണ്ടാരത്തിലെ കാരണവർ കുടയുമെടുത്ത് സ്വന്തം വീട്ടിലേക്ക് പോയി. പുഴക്കരയിൽ തന്നെ വീടുള്ള നമ്പ്രത്ത് തറവാട്ടിലെ കാരണവർ കുളികഴിഞ്ഞു കന്നുകളെയും കൊണ്ട്  പോകനൊരുങ്ങിയപ്പോഴാണ് വിചിത്രമായ ആ ആനുഭവം ഉണ്ടായത്,  തന്റെ ഓലക്കുട പാറയിൽ നിന്നും ഇളകുന്നില്ല. കുറെ ശ്രമിച്ചിട്ടും കുട വിട്ടു വരാത്തതിനാൽ കുടയെ പാറയിൽ തന്നെ വിട്ടു അദ്ദേഹം വീട്ടിലേക്ക് പോയി. പിറ്റേദിവസം അദ്ദേഹം പണ്ടാരത്തിൽ തറവാട്ടിലെ കാരണവരെ കാണാനായി പോയി. ആ സമയത്ത് അവിടെയും ചില വിസ്മയങ്ങൾ നടക്കുന്നുണ്ടായിരുന്നു. മച്ചിൽ വച്ചിരുന്ന കുട വിറക്കുകയും ഇളകുകയും ചെയ്യുന്നു. രണ്ടു കാര്യങ്ങൾക്കും തമ്മിൽ ബന്ധമുണ്ടെന്ന് തോന്നിയതിനാൽ വേഗം ഒരു ദൈവജ്ഞനെ കണ്ടു പ്രശ്നം വയ്പ്പിച്ചു. കന്നുകളെയും കൊണ്ട് വരുന്ന വഴിയിൽ വിശ്രമിച്ച അമ്പലത്തിലെ ദേവി ഇവരുടെ കൂടെ പുറപ്പെട്ട് പോന്നതാണെന്നും അതിപ്പോൾ കുടയുറച്ച കൂമ്പൻ പാറക്കടിയിൽ ജലത്തിലും, കുടയിളകിയ മച്ചിലും ആയി സാന്നിധ്യം ഉണ്ടായിരിക്കുന്നു വെന്നും പ്രശ്നവശാൽ വെളിവായി. രണ്ടു തറവാട്ടിലും അന്ന് മുതൽ ഭഗവതിയെ കുലദൈവമായി ആരാധിച്ചുതുടങ്ങി. കുടയിൽ വന്നു പാറയിൽ വസിച്ച ദേവിയാണ് പിന്നീട് കുടപ്പാറമ്മ എന്ന പേരിൽ ആരാധിക്കപ്പെട്ടു തുടങ്ങിയത്.
ഭഗവതിയുടെ കുടപ്പാറയിലെ വാസത്തെക്കുറിച്ച് പ്രചാരത്തിലിക്കുന്ന മറ്റൊരു വാമൊഴി കൂടിയുണ്ട്. പാടത്തെ പണികഴിഞ്ഞു കന്നുകളെ പുഴയിൽ കൊണ്ടുവന്നു കഴുകി ദാഹവും മാറ്റി കൊണ്ടുപോകാറുള്ള നമ്പ്രത്ത് തറവാട്ടിലെ കാരണവർ ചില ദിവസങ്ങളിൽ കന്നുകളിൽ ഒന്നിനെ ഇടക്കിടക്ക് കാണാതാവുന്നു. ഇതിന്റെ രഹസ്യം തേടിയപ്പോഴാണ് ഒരു പോത്ത്  ഇടക്കിടക്ക് കയത്തിൽ മുങ്ങിയാൽ വരാൻ സമയമെടുക്കുന്നു എന്നു മനസ്സിലാക്കിയത്. ഒരു ദിവസം കാരണവർ പോത്തിനെ വെള്ളത്തിലിറക്കിയപ്പോൾ അതിന്റെ വാലിൽ പിടി കൂടി, കാരണവരെയും കൊണ്ട് പോത്ത് കയത്തിൽ മുങ്ങി. കയത്തിന്റെ അടിയിലെ ഏതോ രഹസ്യ മാർഗ്ഗത്തിലൂടെ പോത്ത് കാരണവരെ വിസ്മയകരമായ ഒരു ലോകത്തെത്തിച്ചു. അതൊരു പാതാള അമ്പലമായിരുന്നത്രേ. അവിടുത്തെ ഊട്ടുപുരയുടെ പുറകിൽ പോയി ഇലയും മറ്റും തിന്നാനാണ് പോത്തിന്റെ ഈ പോക്കെന്ന് കാരണവർക്ക് മനസ്സിലായി. കാരണവർ സ്ഥലം നടന്നു കാണുന്ന തിരക്കിൽ പോത്തിനെ മറന്നു. അടുത്ത തവണ പോത്ത് വന്നപ്പോഴേക്കും കാരണവർ അതൊരു ജലവാസി യായ ഒരു ഭഗവതി ക്ഷേത്രം ആണെന്നും നിത്യ പൂജയുള്ള സ്ഥലമാണെന്നുമൊക്കെ മനസ്സിലാക്കി. പോത്തിന്റെ വാലിൽ പിടിച്ച് കാരണവർ വീണ്ടും കടവത്ത് പൊങ്ങിവന്നു. തുവർത്തി വീട്ടിലേക്ക് നടന്നപ്പോൾ അവിടെയോരാൾക്കൂട്ടം. മാറിനിന്നു എന്താണെന്ന് കാരണവർ അന്വേഷിച്ചു. അന്നേക്കു കാരണവർ പോയിട്ടു 16 ദിവസം ആയത്രേ, കാരണവർ പുഴയിൽ വീണു മരിച്ചെന്നു കരുതി അടിയന്തരം നടക്കുകയാണവിടെ. തന്നെ കണ്ട ആളോടു താൻ മരിച്ചിട്ടില്ലെന്നും, ഇത് തന്റെ പിറന്നാൽ സദ്യ ആയി കരുതണമെന്നും, താൻ കാശിക്ക് പോകുകയാണെന്നും പറഞ്ഞു പുറപ്പെട്ട് പോയി. അദ്ദേഹത്തെപറ്റി പിന്നെ വിവരമൊന്നും കിട്ടിയില്ല.
വഴിപാടുകൾ.
കുടപ്പാറയിലെ പ്രധാന വഴിപാടുകൾ ഇവയാണ്.
നിറമാല
നിറമാലയും ചുറ്റുവിളക്കും ഭഗവതിക്ക് വൈകുന്നേരങ്ങളിൽ അർപ്പിക്കുന്നു. കഴിവിനനുസരിച്ച് പായസവും ഉണ്ടാകും. നിവേദിച്ച പായസം സന്നിഹിതരായ ഭക്ത ജനങ്ങൾക്ക് പ്രസാദമായി നല്കുന്നു. ഇതിലേക്ക് വേണ്ട സാധനങ്ങൾ ഈ പൂജ കഴിക്കുന്നവർ വാങ്ങി ഏൽപ്പിക്കുന്ന പതിവാണ് നിലവിലുള്ളത്.
വെടി വഴിപാട്
ചൊവ്വ, വെള്ളി , ഞായർ ദിവസങ്ങളിൽ നടത്തുന്ന കതിനാവെടി യുടെ വഴിപാടാണു അമ്മക്ക് പ്രിയമുള്ള മറ്റൊന്നു. കാര്യ സാധ്യത്തിനും വിഘ്നങ്ങളകറ്റുന്നതിനും പ്രാർത്ഥിക്കുന്നതാണ് ഇത്.
തുലാഭാരം
തുലാഭാരം വഴിപാടു നേരത്തെ അറിയിച്ചു അമ്പലം തുറന്നിരിക്കുമ്പോൾ നടത്തുന്നതിന് സൌകര്യമുണ്ട്. സാധന സാമഗ്രികൾ ഭക്തർ കൊണ്ടുവരണം.
നടയ്ക്കിരുത്തൽ
പശു, ആട് , കോഴി എന്നിവയെ അമ്മക്ക് സമർപ്പിക്കാറുണ്ട്. അവ ലേലം ചെയ്തു കിട്ടുന്ന പണം അമ്പലത്തിലേക്ക് മുതൽ കൂട്ടുന്നു.
പറ ചെരിയൽ
ഉത്സവ സമയങ്ങളിൽ അമ്പലത്തിൽ പറ ചെരിയുന്നതിനുള്ള സംവിധാനമുണ്ട്.
മറ്റ് വഴിപാടുകൾ
പുഷ്പാഞ്ജലി, വിളക്കും മാലയും, പട്ടു ചാർത്തൽ, ആദിയായ വഴിപാടിനങ്ങൾ നടത്തുന്നതിനും സൌകര്യമുണ്ട്. പിറന്നാൾ അവസരത്തിൽ അന്നദാനത്തിനുള്ള അരി, പച്ചക്കറി ആദിയായവ നടയ്ക്കു സമർപ്പിക്കുകയും ചെയ്യാവുന്നതാണ്.
ചിത്രശാല
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
ചേന്നം പള്ളിപ്പുറം ഗ്രാമപഞ്ചായത്ത്
ആലപ്പുഴ ജില്ലയിലെ തൈക്കാട്ടുശ്ശേരി ബ്ളോക്ക് പഞ്ചായത്ത് പരിധിയിൽ വരുന്ന ഗ്രാമപഞ്ചായത്താണ് 25.53 ച.കി.മീറ്റർ വിസ്തീർണ്ണമുള്ള ചേന്നംപള്ളിപ്പുറം ഗ്രാമപഞ്ചായത്ത്. ഈ ഗ്രാമപഞ്ചായത്ത് 1953-ൽ രൂപീകരിക്കപ്പെട്ടു. ചേർത്തലയിൽ നിന്ന് 15 കി. മീ. അകലെ ചേന്നം പള്ളിപ്പുറം പഞ്ചായത്തിൽ സ്ഥിതി ചെയ്യുന്നു. തിരു ഐരാണിക്കുളം കളത്തിൽ ക്ഷേത്രം, സെന്റ് മേരീസ് പള്ളി എന്നിവ പ്രധാന ആകർഷണങ്ങൾ.
അതിരുകൾ
തൈക്കാട്ടുശ്ശേരി ഗ്രാമ പഞ്ചായത്ത്, വയലാർ ഗ്രാമ പഞ്ചായത്ത്, തുറവൂർ ഗ്രാമ പഞ്ചായത്ത്, ടി.വി.പുരം ഗ്രാമ പഞ്ചായത്ത്, വൈക്കം നഗരസഭ എന്നിവയാണ് ചേന്നംപള്ളിപ്പുറം ഗ്രാമപഞ്ചായത്തിന്റെ അതിരുകൾ.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
അടിയന്തിരം കെട്ടൽ
തിരുവിതാംകൂർ-കൊച്ചി സംസ്ഥാനങ്ങളിൽ പ്രവർത്തിച്ചിരുന്ന അഞ്ചൽ ഡിപ്പാർട്ടുമെന്റിൽനിന്നും ചില പ്രത്യേക എഴുത്തുകൾ മേൽവിലാസക്കാരന് വേഗം എത്തിച്ചുകൊടുക്കുന്നതിന് സ്വീകരിച്ചിരുന്ന ഒരു നടപടിയാണ് അടിയന്തരം കെട്ടൽ. ഈ സമ്പ്രദായത്തിന് ഒറ്റയ്ക്കടിയന്തിരംകെട്ടൽ എന്നാണ് സാധാരണ പറഞ്ഞുവന്നിരുന്നത്. ഇപ്രകാരം അടിയന്തരമായി അയയ്ക്കേണ്ട സന്ദേശങ്ങൾ സാധാരണയായി എഴുത്തുപെട്ടികളിൽ നിക്ഷേപിക്കാതെ അഞ്ചൽമാസ്റ്ററുടെ പക്കൽ ഏല്പിച്ച് രസീത് വാങ്ങുകയും മാസ്റ്റർ ഉടൻതന്നെ പ്രസ്തുത കത്ത് മേൽവിലാസക്കാരന് കൊടുക്കുന്നതിനായി പ്രത്യേകം ഒരു ജോലിക്കാരനെ (messenger) നിയോഗിക്കുകയും അയാൾ എത്രയും വേഗത്തിൽ മേൽവിലാസക്കാരന് അത് എത്തിച്ചുകൊടുക്കുകയുമായിരുന്നു പതിവ്. ഇതിന് പ്രത്യേകഫീസും ചുമത്തിയിരുന്നു. സംസ്ഥാനത്തിനകത്തുള്ള ഏതുഭാഗത്തും ഇപ്രകാരമുള്ള എഴുത്തുകൾ എത്തിക്കുന്നതിനുള്ള സജ്ജീകരണങ്ങൾ അഞ്ചലാഫീസുകൾ വഴി ചെയ്തിരുന്നു.
അഞ്ചൽ ഡിപ്പാർട്ടുമെന്റിന്റെ പ്രവർത്തനങ്ങൾ ഇപ്പോൾ പോസ്റ്റൽ ഡിപ്പാർട്ടുമെന്റിൽ ലയിപ്പിച്ചിരിക്കുകയാണ്. വാഹനങ്ങൾ ഉപയോഗപ്പെടുത്തിയും, കമ്പി, ഫോൺ മുതലായ മാർഗങ്ങൾ ഉപയോഗിച്ചും സന്ദേശങ്ങൾ അയയ്ക്കുവാനുള്ള സൗകര്യങ്ങൾ വർധിച്ചതോടുകൂടി അടിയന്തരം കെട്ടലിന്റെ ആവശ്യം ഇല്ലാതായിതീർന്നിരിക്കുകയാണ്; എങ്കിലും മേൽവിലാസക്കാരന് എത്രയും വേഗം കത്തുകൾ എത്തിച്ചുകൊടുക്കുന്നതിന് എക്സ്പ്രസ് ഡെലിവറി (Express Delivery), സ്പീഡ് പോസ്റ്റ് (Speed Post) മുതലായ സംവിധാനങ്ങൾ കമ്പിത്തപാൽ വകുപ്പിൽ നിലവിലുണ്ട്.
എളംകുളം
കൊച്ചി കോർപ്പറേഷനിലെ ഒരു ഡിവിഷനാണ് എളംകുളം.
കോർപ്പറേഷനിലെ 54-ആം ഡിവിഷനാണ് എളംകുളം. എറണാകുളം സൗത്ത് റെയിൽവേ സ്റ്റേഷനു കിഴക്കൂടിയൊഴുകുന്ന പേരണ്ടൂർ കനാലിനു കിഴക്കും സഹോദരൻ അയ്യപ്പൻ റോഡിനു വടക്കും ഫാത്തിമാ ചർച്ച് റോഡിനു പടഞ്ഞാറും കതൃക്കടവു് റെയിൽവേ ലൈനിനു തെക്കുമായി എളംകുളം സഥിതി ചെയ്യുന്നു. എളംകുളം വില്ലേജ് ഓഫീസും എളംകുളം ഇന്ദിരാഗാന്ധി ഹോസ്പിറ്റലും ഈ മേഖലയിൽ സ്ഥിതി ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:കൊച്ചിയുടെ പ്രാന്തപ്രദേശങ്ങൾ
അനുപ്രയോഗം
ഒരു പൂർണക്രീയയയുടെ രൂപത്തെയോ അർത്ഥത്തെയോ പരിഷ്കരിക്കുന്നതിനുവേണ്ടി അതിനു പിന്നാലെ പ്രയോഗിക്കുന്ന അപ്രധാന ക്രിയകളെ അനുപ്രയോഗം എന്നു പറയുന്നു. ഏതു ധാതുവിനെ പരിഷ്കരിക്കുന്നതിനാണോ അനുപ്രയോഗം ചേർക്കുന്നത്, അതിനെ പ്രാക്പ്രയോഗം എന്നു പറയുന്നു.
പ്രാക്പ്രയോഗവും അനുപ്രയോഗവും (അനുപ്രയോഗം ബ്രാക്കറ്റിൽ)
ചെയ്തു (ചെയ്തിട്ടുണ്ട്)
പറഞ്ഞു (പറഞ്ഞു പോയി)
അപേക്ഷിച്ചു (അപേക്ഷിച്ചു കൊള്ളുന്നു)
പ്രാക് പ്രയോഗധാതുവിൽ വിനയം, ലാഘവം, പതിവ് മുതലായ വിശേഷാര്ത്ഥങ്ങളെ കൂട്ടിച്ചേര്ക്കുന്ന അനുപ്രയോഗമാണിത്.
ഉദാ-
അറിയിച്ചു കൊള്ളുന്നു ചെയ്തു കളഞ്ഞു കൊടുത്തുവരുന്നു
പ്രാക്പ്രയോഗക്രിയയുടെ കാലത്തിലുള്ള താരതമ്യങ്ങളെ കുറിക്കുന്ന പ്രയോഗമാണിത്.
പോയിരിക്കുന്നു (പോയിട്ടേയുള്ളൂ)
പോയിട്ടുണ്ട് (കുറച്ചു മുമ്പ് പോയി)
പോയിട്ടുണ്ടായിരുന്നു (പോയിരുന്നു, പക്ഷേ ഇപ്പോൾ അറിയില്ല)
പോകുമായിരുന്നു (സാധ്യത)
ഖിലധാതുക്കളുടെ രൂപങ്ങളെ പൂരിപ്പിക്കുന്നതിന് ചെയ്യുന്ന അനുപ്രയോഗമാണ് പൂരണാനുപ്രയോഗം.
ഉൾ എന്ന ധാതുവിന് ഉണ്ട്, ഉള്ളു, ഉള്ള എന്നീ രൂപങ്ങളാണുള്ളത്. ആവുക എന്ന പ്രയോഗം ഉണ്ടാവുക, ഉണ്ടാവും ഉണ്ടാവാറുണ്ട് മുതലയായ രീതികളിൽ മാത്രമാണ് പ്രത്യക്ഷപ്പെടുന്നത്.
ധാതുവിന്റെ അർത്ഥം നിഷേധിക്കുന്നത് നിഷേധനുപ്രയോഗം. അല്ല ,ഇല്ല ,അരുത് ,അങ്ങനെ പറയരുത്. ഉദാഹരണം :- അവൻ അവൻ പാഠം പഠിച്ചിട്ടില്ല.
[[Category:മലയാളവ്യാകരണം]
ലേക് വലേഹ്സ
ആദ്യകാലം
ജർമ്മനിയിലെ (ജർമ്മൻ അധിനിവേശ പോളണ്ട്) റീച്ച്‌സ്‌ഗൗ ഡാൻസിഗ്-വെസ്റ്റ് പ്രഷ്യയിലെ പോപ്പോവോയിലാണ് വാലേഹ്സ ജനിച്ചത്. ഒരു മരപ്പണിക്കാരനായിരുന്ന അദ്ദേഹത്തിന്റെ പിതാവ് ബോലെസ്ലാവ് വലേഹ്സ (ജീവിതകാലം: 1908-1945), ലേക് ജനിക്കുന്നതിന് മുമ്പ് ജർമ്മൻ അധിനിവേശ സേനയാൽ മോയ്‌നിക്കിലെ (കെ.എൽ സ്റ്റട്ട്‌തോഫ് ഔട്ട്‌പോസ്റ്റ്) നിർബന്ധിത ലേബർ ക്യാമ്പിൽ തടവിലാക്കപ്പെട്ടിരുന്നു. ബോലെസ്ലാവ് യുദ്ധത്തിനുശേഷം നാട്ടിലേക്ക് മടങ്ങിയെത്തിയെങ്കിലും തളർച്ചയും അസുഖവും മൂലം രണ്ടു മാസത്തിനുശേഷം മരണമടഞ്ഞു. ലേക്കിൻറെ മാതാവ്, ഫെലിക്‌സ വലേഹ്സയാണ് (മുമ്പ്, കമീൻസ്‌ക; 1916-1975), മകന്റെ വിശ്വാസങ്ങളെയും നിശ്ചയദാർഢ്യത്തെയും രൂപപ്പെടുത്തിയത്.
1961-ൽ, ലേക്ക് സമീപത്തെ  ചാലിനിലെയും ലിപ്നോയിലെയും പ്രൈമറി, വൊക്കേഷണൽ സ്കൂളിൽ നിന്ന് യോഗ്യതയുള്ള ഒരു ഇലക്ട്രീഷ്യനായി ബിരുദം നേടി. 1961 മുതൽ 1965 വരെയുള്ള കാലത്ത് ഒരു കാർ മെക്കാനിക്കായി ജോലി ചെയ്യുകയും തുടർന്ന് രണ്ട് വർഷത്തെ നിർബന്ധിത സൈനിക സേവനത്തിൽ പ്രവേശിച്ച അദ്ദേഹം കോർപ്പറൽ റാങ്ക് നേടുകയും, 1967 ജൂലൈ 12 ന് ഇപ്പോൾ ഗ്ഡാൻസ്കിൽ സ്ഥിതിചെയ്യുന്ന ഗ്ഡാൻസ്ക് കപ്പൽശാലയെന്നറിയപ്പെടുന്ന (സ്റ്റോക്‌സ്നിയ ഗ്ഡാൻസ്‌ക) ലെനിൻ ഷിപ്പ്‌യാർഡിൽ (സ്റ്റോക്‌സ്നിയ ഗ്ഡാൻസ്‌ക ഇം. ലെനിന) ഇലക്ട്രീഷ്യനായി ജോലിയിൽ പ്രവേശിക്കുകയും ചെയ്തു.
സോളിഡാരിറ്റി പ്രസ്ഥാനം
ഔദ്യോഗികജീവിതത്തിൻറെ തുടക്കം മുതൽക്കുതന്നെ, തൊഴിലാളികളുടെ ആശങ്കകളിൽ താൽപ്പര്യമുണ്ടായിരുന്ന വലേഹ്സ; സമീപകാല വിദ്യാർത്ഥി പ്രക്ഷോഭങ്ങളെ അപലപിക്കുന്ന ഔദ്യോഗിക റാലികളെ ബഹിഷ്കരിക്കാൻ 1968-ൽ കപ്പൽശാലയിലെ തൻറെ സഹപ്രവർത്തകരെ പ്രോത്സാഹിപ്പിച്ചു. 1970-ൽ ഗ്ഡാൻസ്‌ക് കപ്പൽശാലയിൽ നടന്ന നിയമവിരുദ്ധ പ്രതിഷേധങ്ങൾ സംഘടിപ്പിക്കാൻ സഹായങ്ങൾ നൽകിയ ഒരു ഊർജ്ജസ്വലനായ നേതാവായിരുന്ന അദ്ദേഹം, ഭക്ഷ്യവില വർദ്ധിപ്പിച്ച സർക്കാരിന്റെ ഉത്തരവിനെതിരെ തൊഴിലാളികൾ നടത്തിയ പ്രതിഷേധത്തെ പിന്തുണച്ച അദ്ദേഹം സമരസമിതി ചെയർമാൻ സ്ഥാനത്തേക്ക് പരിഗണിക്കപ്പെടുകയും ചെയ്തു. 30-ലധികം തൊഴിലാളികളുടെ മരണത്തിൽ കലാശിച്ച ഈ സമരം, മാറ്റത്തിന്റെ ആവശ്യകതയെക്കുറിച്ചുള്ള വലേഹ്സയുടെ വീക്ഷണങ്ങളെ ശക്തിപ്പെടുത്തി. 1976 ജൂണിൽ, നിയമവിരുദ്ധമായ യൂണിയനുകൾ, പണിമുടക്കുകൾ, 1970 ലെ പ്രതിഷേധത്തിന്റെ ഇരകളെ അനുസ്മരിക്കാനുള്ള ഒരു കാമ്പെയ്‌ൻ എന്നിവയിൽ തുടർച്ചയായി പങ്കാളിയായതിന്റെ പേരിൽ വലേഹ്സയ്ക്ക് ഗ്ഡാൻസ്ക് കപ്പൽശാലയിലെ തൻറെ ജോലി നഷ്ടപ്പെട്ടു. പിന്നീട്, അദ്ദേഹം മറ്റ് പല കമ്പനികളിലും ഇലക്ട്രീഷ്യനെന്ന നിലയിൽ ജോലി ചെയ്തുവെങ്കിലും തൊഴിലാളി പ്രസ്ഥാനങ്ങൾക്കുള്ള അദ്ദേഹത്തിന്റെ സജീവ പിന്തുണ തുടർച്ചയായി ജോലിയിൽനിന്ന് പിരിച്ചുവിടുന്നതിലേക്ക് നയിച്ചു. വലേഹ്സയുടെ കുടുംബവും ജോലിസ്ഥലവും പോളിഷ് രഹസ്യപോലീസിന്റെ നിരന്തര നിരീക്ഷണത്തിലായിരുന്നതിനാൽ കുടുംബം അത്യധികം സമ്മർദ്ദം അനുഭവിപ്പിച്ചിരുന്നു. അടുത്ത കുറച്ച് വർഷങ്ങളിൽ, വിമത പ്രവർത്തനങ്ങളിൽ പങ്കെടുത്തതിന് നിരവധി തവണ അദ്ദേഹം അറസ്റ്റ് ചെയ്യപ്പെട്ടു.
അവലംബം
വർഗ്ഗം:1943-ൽ ജനിച്ചവർ
വർഗ്ഗം:സെപ്റ്റംബർ 29-ന് ജനിച്ചവർ
വർഗ്ഗം:പോളണ്ടിന്റെ പ്രസിഡണ്ടുമാർ വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
ഒ.എസ്.ഐ. മാതൃക
ഇന്റർനാഷണൽ സ്റ്റാൻഡേർഡ്‌സ് ഓർഗനൈസേഷൻ അഥവാ ഐ‌‌എസ്ഒ (ISO) യുടെ പ്രയത്ന ഫലമായി, പല കമ്പനികളുടെ ഉടമസ്ഥതയിലുള്ള മാതൃകകളിൽ പ്രവർത്തിച്ചിരുന്ന കമ്പ്യൂട്ടർ ശ്രംഖലകളെ കൃമീകരിക്കുവാനായി 1982ൽ വികസിപ്പിച്ച ഒരു അടിസ്ഥാനമാതൃകയാണ് ഓപ്പൺ സിസ്റ്റംസ് ഇന്റർകണക്ഷൻ ബേസിക്ക് റഫറൻസ് മോഡൽ (Open Systems Interconnection Basic Reference Model) എന്ന ഒഎസ്‌‌ഐ മോഡൽ അഥവാ ഒഎസ്‌‌ഐ റഫറൻസ് മോഡൽ. 7 പാളികളുള്ള ഒരു മാതൃകയായാണ് ഇത് വിഭാവനം ചെയ്യപ്പെട്ടിരിക്കുന്നത്.
ഹാർഡ്വെയർ വ്യത്യാസങ്ങൾകൊണ്ടോ പരസ്പരം ആശയവിനിമയം നടത്താൻ ഉപയോഗിക്കുന്ന സിഗ്നലുകളുടെയോ ഭാഷയുടേയോ വ്യത്യാസം കൊണ്ടോ വിവിധ നെറ്റ്‌വർക്കുകൾക്കും നെറ്റ്‌വർക്ക് ഘടകങ്ങൾക്കും ഫലപ്രദമായി പരസ്പരം കൂട്ടിക്കൊളുത്താൻ കഴിഞ്ഞില്ലെന്നുവരാം. ഈ അപര്യാപ്തത (incompatibility) തരണം ചെയ്യാനുള്ള പരിഹാരമാർഗ്ഗമാണു് അടരുകൾ (layer)അടിസ്ഥാനമാക്കിയുള്ള മാതൃകകൾ. (കമ്പ്യൂട്ടർ ശാസ്ത്രത്തിൽ ഇത്തരം മാതൃകകൾക്കു് അമൂർത്തമായ അടരുകളുടെ മാതൃക (abstraction layer model) എന്നു പറയുന്നു). രണ്ടു വ്യത്യസ്ത തരം നെറ്റ്‌വർക്കുകൾക്കു് അതതിന്റെ ഓരോ അടരുകളുടേയും തലത്തിൽ പരസ്പരം സംവേദനം ചെയ്യാൻ സാദ്ധ്യമാക്കുക എന്നതാണു് ഇതുകൊണ്ട് ഉദ്ദേശിക്കുന്നതു്. ഇങ്ങനെ ചെയ്യുമ്പോൾ ഒരു അടരിന്റെ തനതു പ്രവർത്തനധർമ്മം അതു് ആന്തരികമായി എങ്ങനെ നിർവ്വഹിക്കുന്നു എന്നു് അപര നെറ്റ്‌വർക്കിനു് അറിയേണ്ട കാര്യമില്ല.
ചരിത്രം
ഒ‌എസ്‌ഐ പ്രാബല്യത്തിൽ വരും മുൻപ് കമ്പ്യൂട്ടർ നെറ്റ്‌വർക്കുകൾക്ക് പൊതുവായ പ്രോട്ടോക്കോളുകളോ മറ്റ് മാതൃകകളോ ഇല്ലായിരുന്നു. അന്ന് നിലവിലുണ്ടായിരുന്നവ, അന്നത്തെ മുഖ്യ കമ്പനികളായ ഐബി‌എമ്മിന്റെ എസ്‌എൻ‌ഏ, ആപ്പിൾ കമ്പനിയുടെ ആപ്പിൾ‌റ്റോക്ക്, നോവലിന്റെ നെറ്റ്‌വെയർ, ഡിജിറ്റൽ എക്യുപ്‌മെന്റ് കോർപ്പറേഷന്റെ ഡെക്‌നെറ്റ് (DECnet) പ്രോട്ടോക്കോൾ സ്യൂട്ട് എന്നിവയായിരുന്നു. ഈ സാങ്കേതിക വിദ്യകളുപയോഗിച്ച് പ്രവർത്തിപ്പിക്കുന്ന കമ്പ്യൂട്ടറുകൾ തമ്മിൽ, പൊതു പ്രോട്ടോക്കോളുകളുടെ അഭാവം മൂലം പരസ്പരം ബന്ധം സ്ഥാപിക്കാനാകാത്ത അവസ്ഥായായിരുന്നു അന്ന്. ഒരിക്കലും നടക്കില്ലന്ന് കരുതിയൊരു കാര്യമാണ് ഓ‌എസ്‌ഐ മോഡലിലൂടെ ഐ‌എസ്‌ഓ നേടിയെടുത്തത്.
ഒരു നിത്യജീവിത ഉദാഹരണം
അമൂർത്തമായ അടരുകൾ (ലേയറുകൾ) ഉപയോഗിച്ചുള്ള ഒരു മാതൃകയാണു് ഓ.എസ്.ഐ. മോഡൽ. ഇതിനർത്ഥം ഇത്തരമൊരു മോഡലിനുള്ളിലുള്ള ഏതെങ്കിലും ഒരു ഘടകം മുമ്പേ നിശ്ചയിക്കപ്പെട്ടിട്ടുള്ള ഏതെങ്കിലും പ്രത്യേക അടരിന്റെ ഭാഗമായിരിക്കും എന്നതാണു്. ബാഹ്യമായി ഈ ഘടകത്തിനു് മറ്റു ഘടകങ്ങളുമായി സംവദിക്കാൻ കഴിയും. അതേ സമയത്തു തന്നെ ഘടകത്തിനകത്തു് അതിന്റേതായ ജോലി അതെങ്ങനെ നിർവ്വഹിക്കുന്നു എന്നതു് മറ്റു ഘടകങ്ങൾക്കു് അറിയേണ്ടതില്ല.
ഒരു നിത്യജീവിതൗദാഹരണത്തിലൂടെ ഇതു വ്യക്തമാക്കാം:
ബോബനു് ദൂരെയുള്ള മോളിയുമായി ടെലഫോണിൽ സംസാരിക്കണമെങ്കിൽ ആ ടെലഫോൺ സംവിധാനവും സംഭാഷണവും ഏതാനും തലങ്ങളിൽ പരസ്പരം അനുയോജ്യമായിരിക്കേണ്ടതുണ്ടു്.
ഒഎസ്‌ഐ പാളികൾ
ഒരു കമ്പ്യൂട്ടർ ശൃംഖലയിലെ ഒരു ഉപകരണത്തിൽ നിന്ന് മറ്റൊരു ഉപകരണത്തിലേക്ക് ഡാറ്റ കടന്നു പോകുന്നതിനിടയിൽ എന്തൊക്കെ സംഭവിക്കമെന്ന് നിർവചിക്കുന്ന ഏഴ് പാളികളായാണ് ഒഎസ്‌ഐ പാളികൾ വിഭാവനം ചെയ്യപ്പെട്ടിരിക്കുന്നത്. ഈ പാളികൾ ശരിക്കും ഒരു മാതൃകയാണ്. ഈ 7 ഒ‌എസ്‌ഐ പാളികളെ 2 തരമായി തരം *തിരിക്കാം - ആപ്ലിക്കേഷൻ വിഭാഗമെന്നും ട്രാൻസ്പോർട്ട് വിഭാഗമെന്നും. ആപ്ലിക്കേഷൻ ലെയറും പ്രസന്റേഷൻ ലെയറും സെഷൻ ലെയറും ആപ്ലിക്കേഷൻ വിഭാഗത്തിൽ പെടുന്നു. ട്രാൻസ്‌പോർട്ട് ലെയറും, നെറ്റ്‌വർക്ക് ലെയറും, ഡാറ്റാ ലെയറും, ഫിസിക്കൽ ലെയറും ട്രാൻസ്പോർട്ട് വിഭാഗത്തിൽ പെടുന്നു.
ലെയർ 7 : ആപ്ലിക്കേഷൻ ലെയർ
ശൃംഖലയുമായി ബന്ധപ്പെട്ട സംഗതികൾക്കായി (ഉദാ: ഒരു ഈ-മെയിൽ അയക്കുക, ഇന്റർനെറ്റ് ബ്രൌസ് ചെയ്യുക, ശൃംഖലയിലുള്ള ഒരാളിന്റെ കമ്പ്യൂട്ടറിലേക്ക് പ്രവേശിക്കുക) ഉപഭോക്താവ് തുനിയുമ്പോൾ, ഈ ലെയർ നേരിട്ട് ഓപ്പറേറ്റിംഗ് സിസ്റ്റവുമായോ, ആ ആപ്ലിക്കേഷനുമായോ ബന്ധപ്പെടുന്നു.
ലെയർ 6 : പ്രസന്റേഷൻ ലെയർ
ആപ്ലിക്കേഷൻ ലെയർ തരുന്ന ഡാറ്റ വാങ്ങി, അതിനെ മറ്റ് ലെയറുകൾക്ക് മനസ്സിലാ‍ക്കുന്ന ഒരു പൊതു മാതൃകയിലേക്ക് ഈ ലെയർ മാറ്റുന്നു.
ലെയർ 5: സെഷൻ ലെയർ
സെഷൻ ലെയർ, ഡാറ്റ സ്വീകരിക്കുന്ന ഉപകരണവുമായി ഒരു ബന്ധം പ്രമാണീകരിക്കുകയും (Establish), അത് നിലനിർത്തുകയും(Maintain), ആവശ്യം കഴിയുമ്പോൾ അത് വിഛേദിക്കുകയും (End) ചെയ്യുന്നു.
ലെയർ 4 : ട്രാൻസ്‌പോർട്ട് ലെയർ
ഈ ലെയർ ഡാറ്റായുടെ ഒഴുക്കിനെ (Flow Control) നിയന്ത്രിക്കുന്നു അഥവാ, ഒന്നിൽ കൂടുതൽ ആപ്ലിക്കേഷനുകളിൽ നിന്ന് ഡാറ്റാ വരുകയാണെങ്കിൽ, ട്രാൻസ്‌പോർട്ട് ലെയർ ഓരോ ആപ്ലിക്കേഷനിൽ നിന്നും ഉള്ള ഡാറ്റാ ഒരേ പ്രവാഹത്തിലേക്ക് (Stream) യോജിപ്പിക്കുന്നു. അതോടൊപ്പം ട്രാൻസ്‌പോർട്ട് ലെയർ തന്നെ ഡാറ്റാ ഒഴുക്കിനെന്തെങ്കിലും തകരാറ് (Error) സംഭവിച്ചാൽ അതിനെ ശരിപ്പെടുത്തുന്നതും, ഡാറ്റ നഷ്ടപ്പെട്ടുവെങ്കിൽ അത് വീണ്ടെടുക്കുവാൻ ആവശ്യമായ ചെയ്യുകയും ചെയ്യുന്നു. thumb|250px|ഓഎസ്‌ഐ റെഫറൻസ്‌ മാതൃക
ലെയർ 3 : നെറ്റ്‌വർക്ക് ലെയർ
ഡാറ്റ എങ്ങനെ അതിനെ സ്വീകരിക്കാനിരിക്കുന്ന ഉപകരണത്തിലേക്ക് അയക്കണമെന്നത് നെറ്റ്‌വർക്ക് ലെയർ ആണ്. ലോജിക്കൽ പ്രോട്ടോക്കോളുകൾ, റൂട്ടിംഗ്, അഡ്രസ്സിംഗ് എന്നിവ ഇവിടെയാണ് കൈകാര്യം ചെയ്യപ്പെടുന്നത്.
ലെയർ 2 : ഡാറ്റാലിങ്ക് ലെയർ
ഈ ലെയറിൽ വച്ച് ഉചിതമായ പ്രോട്ടോക്കോൾ (Physical Protocol) നിർണ്ണയിച്ച് അത് ഡാറ്റയുടെ മേൽ ചുമത്തപ്പെടുന്നു. നെറ്റ്‌വർക്കിന്റെ സ്വഭാവം, ഡാറ്റാ പാക്കറ്റുകൾ അടുക്കപ്പെടേണ്ട രീതി എന്നിവയും ഇവിടെ തീരുമാനിക്കപ്പെടുന്നു.
ലെയർ 1 : ഫിസിക്കൽ ലെയർ
ഇത് ഹാർഡ്‌വെയർ തലം ആണ്. ശൃംഖലയുടെ സവിശേഷതകൾ, സ്ഥാപിക്കപ്പെടാൻ പോകുന്ന കണക്ഷൻ, ശൃംഖലയുടെ വോൾട്ടേജ് ലെവലുകൾ, അതിലുപയോഗിക്കുന്ന കേബിളുകൾ, ഹബ്ബുകൾ, നെറ്റ്‌വർക്ക് അഡാപ്റ്ററുകൾ പോലെയുള്ള നെറ്റ്‌വർക്കിംഗ് സംബന്ധ ഉപകരണങ്ങളുടെ വിവരണങ്ങൾ എന്നിവ ഫിസിക്കൽ ലെയറിൽ നിർവചിക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കമ്പ്യൂട്ടർ ശൃംഖലകൾ വർഗ്ഗം:ഒ.എസ്.ഐ. മാതൃക
സമുച്ചയം (വ്യാകരണം)
ഉദാ-
രാമൻ പുസ്തകം വായിക്കുന്നു, കൃഷ്ണൻ പുസ്തകം വായിക്കുന്നു എന്നിവയെ
ഉം നിപാതത്താൽ രാമനും കൃഷ്ണനും പുസ്തകം വായിക്കുന്നു എന്നു സമുച്ചയിക്കാം.
അവലംബം
വ്യാകരണമിത്രം, എം.ശേഷഗിരിപ്രഭു